recursal/SuperWikiNEXT-32B huggingface dataset:
ကာဘော်လစ်ဆပ်ပြာ တစ်ခဲပုံ
ကာဘော်လစ်ဆပ်ပြာသည် ကာဘော်လစ်အက်ဆစ် (သို့/နှင့်) ကရီးဆောလ်(Cresol or cresylic acid ) တို့ဖြင့် ပြုလုပ်ထားသော ပိုးသတ်ဆပ်ပြာတစ်မျိုးဖြစ်သည်။ ကာဘော်လစ်အက်ဆစ်နှင့် ကရီးဆောလ်တို့သည် ကတ္တရာစေး(သို့) ရေနံစိမ်းမှ ရရှိနိုင်သည်။

ဤဆပ်ပြာကို ရေချိုးဆပ်ပြာ(ကိုယ်ခန္ဓာတိုက်ရန်)အဖြစ် အသုံးပြုသောအခါ ပိုးမွှားများကို သတ်ပေးသည်။ ဤသို့ဖြင့် ဆပ်ပြာသည် ကိုယ်ခန္ဓာ၏ အနံ့သက်ပျောက်ဆေးအပျော့အဖြစ် လုပ်ဆောင်ပေး၏။ ယခုထိတိုင်အောင် ကြက်ခြေနီအဖွဲ့နှင့် အခြားသောအဖွဲ့အစည်းအချို့က ဘေးအန္တရာယ်ခံစားရသော ဒုက္ခသည်များအတွက် ဤဆပ်ပြာကို ဝေပေးလျက် ရှိသည်။ကာဘော်လစ်ဆပ်ပြာကို အရေပြားရောဂါ ကင်းစင်စေရန် ကိုလိုနီခေတ်နှောင်းပိုင်းမှစ၍ အသုံးများလာခဲ့ရာ မြန်မာနိုင်ငံတွင် ယနေ့ခေတ်တိုင် အသုံးပြုနေဆဲဖြစ်သည်။

  

ယနေ့ခေတ်ကဲ့သို့ တံဆိပ်အမျိုးမျိုးပါသော ဆပ်ပြာများ မပေါ်မီခေတ်တွင် ကာဘော်လစ်ဆပ်ပြာသည် ကျန်းမာရေးဆပ်ပြာဟုပင် သတ်မှတ်ခြင်းခံရသည်။ ကာဘော်လစ်ဆပ်ပြာသည်ဖုန်မှုန့်များအတွင်းကိန်းအောင်းနေသောရောဂါပိုးများကိုသုတ်သင်ပစ်နိုင်သည်။ တစ်ချိန်က အိမ်တွင်မကျန်းမမာဖြစ်ပြီးသောအခါတိုင်းအဝတ်အထည်ကြမ်းများနှင့်ပရိဘောဂများကိုကာဘော်လစ်နှင့်ဆေးကြောပစ်ပါ ဟူ၍ အသုံးတွင်ကျယ်ခဲ့သည်။ ကာဘော်လစ်ဆပ်ပြာသည်ဘက်တီးရီးယားနှင့်ဗိုင်းရပ်စ်ပိုးမွှားများကိုအမှန်တကယ်သေစေသည်။ ထို့ပြင် မျက်နှာပေါ်ရှိ မှိုနှင့် ဝက်ခြံများကိုပင်သက်သာပျောက်ကင်းစေသည်။

ကာဘော်လစ်၏ အစွမ်းထက်မှုကြောင့် ကမ္ဘာ့နိုင်ငံ အသီးသီးရှိ သဘာဝဘေးအန္တရာယ် ကယ်ဆယ်ရေးအဖွဲ့များတွင် ကာဘော်လစ်အဆီနှင့် ကာဘော်လစ်ဆပ်ပြာများကို တွင်တွင်ကျယ်ကျယ် အသုံးပြုနေကြပြီ ဖြစ်သည်။ ယနေ့ ဖြစ်ပွားနေသည့် ကိုဗစ်(၁၉) ရောဂါသည် အရာဝတ္ထုများ၌ ထိကပ်နေသော ရောဂါပိုးများအား လက်နှင့်ကိုင်တွယ်ထိတွေ့ရာမှ ကူးစက်နိုင်သည်။ ထို့ကြောင့် လက်ကို စင်ကြယ်အောင် မကြာခဏ စနစ်တကျ ဆေးကြောသင့်သည်။ ထိုသို့ ဆေးကြောရာ၌ ငွေကြေးကုန်ကျမှုများသက်သာစေရန် တန်ဖိုးနည်း ပြည်တွင်းဖြစ် ကျန်းမာရေးဆပ်ပြာ ကာဘော်လစ်ကို အသုံးပြုနိုင်သည်။

ကိုးကား
-------

1. ↑  W. H. Simmons and H. A. Appleton, *The Handbook of Soap Manufacture*, Echo Library, 2007, p. 104.

	* Definition of carbolic soap။ Allwords.com (2007-03-29)။  2010-08-19 တွင် ပြန်စစ်ပြီး။
2. ↑  Cresylic acid | chemical compound။
3. ↑  ReliefWeb ť Document ť West Africa Appeal No. 01.02/2001 Programme Update No. 2။ Reliefweb.int။  2010-08-19 တွင် ပြန်စစ်ပြီး။

	* Village Education Resource Center။ VERC။ 7 March 2016 တွင် မူရင်းအား မော်ကွန်းတင်ပြီး။  2010-08-19 တွင် ပြန်စစ်ပြီး။
|  |
| --- |
| တစ်စိတ်တစ်ပိုင်း ဖော်ပြချက် |
| ဗုဒ္ဓဘာသာ |
|  |
| သမိုင်း
* ဗုဒ္ဓဝင်
* ဂေါတမဗုဒ္ဓ
* သင်္ဂါယနာများ
 |
| ဓမ္မ
* သစ္စာလေးပါး
* ခန္ဓာငါးပါး

* အနိစ္စ
* ဒုက္ခ
* အနတ္တ

* ပဋိစ္စသမုပ္ပါဒ်
* မဇ္ဈိမပဋိပဒါ
* သုညတ

* ကံ
* သံသရာ
* ၃၁-ဘုံ
 |
| ဗုဒ္ဓဘာသာ ကျမ်းစာများ
* တိပိဋက
* ပိဋကတ် သုံးပုံ
	+ ဝိနည်းပိဋကတ်
	+ သုတ်ပိဋကတ်
	+ အဘိဓမ္မာပိဋကတ်
 |
| ကျင့်စဉ်များ
* ရတနာသုံးပါး
	+ ဗုဒ္ဓ
	+ ဓမ္မ
	+ သံဃာ
* သီတင်းသီလ
	+ ငါးပါးသီလ
	+ ရှစ်ပါးသီလ
	+ ကိုးပါးသီလ
* ပါရမီ
* သမထ
* ဝိပဿနာ
* သတိပဋ္ဌာန်
* ဓုတင်
* ကမ္မဋ္ဌာန်း
* ဒုက္ကရစရိယာ
 |
| နိဗ္ဗာန်
* ပုထုဇဉ်
* ကိုရင်
* ရဟန်း
* သောတာပန်
* သကဒါဂါမ်
* အနာဂါမ်
* ရဟန္တာ
* ဧတဒဂ်
* ဘုရား
 |
| Traditions
* ထေရဝါဒ
* မဟာယာန

* တန္တရ
* တိဘက်ဗုဒ္ဓဘာသာ
 |
| နိုင်ငံအလိုက် ဗုဒ္ဓဘာသာ
* ကမ္ဘောဒီးယား
* ကိုရီးယား
* ဂျပန်
* တရုတ်
* တိဗက်
* ထိုင်း
* ထိုင်ဝမ်
* ဗီယက်နမ်
* ဘူတန်
* မြန်မာ
* မွန်ဂိုးလီးယား
* ရုရှား
* လာအို
* သီရိလင်္ကာ
* အိန္ဒိယ
 |
| * ရှု
* ပြော
* ပြင်
 |

အမှု—**အဓိကရုဏ်းကို ငြိမ်းစေမည်ဟု ဝန်ခံပြီးနောက် ငြိမ်းအောင် လုပ်မပေးမှု။**

အမှုသည်—**ထုလ္လနန္ဒာ။**

ထုလ္လနန္ဒာ၏ ဂရုမစိုက်ပုံ
------------------------

ဘိက္ခုနီတစ်ယောက်မှာ အဓိကရုဏ်း တစ်ခု ဖြစ်နေ၏၊ ဥပမာ-သူ့မှာ ကိစ္စတစ်စုံတရာအတွက် အာပတ်သင့်, မသင့်ကို မဆုံးဖြတ်နိုင်အောင် ဖြစ်နေ၏၊ ဤသို့ဖြစ်မှုကို ပင် အာပတ္တာဓိကရုဏ်းဟု ခေါ်၏၊ ထိုသို့အဓိကရုဏ်း တစ်ခုခုဖြစ်နေသော ဘိက္ခုနီသည် "ထိုအဓိကရုဏ်းကို ဆုံးဖြတ်ပေးစမ်းပါ" ဟု ထုလ္လနန္ဒာကို တောင်းပန်လေရာ, ထုလ္လနန္ဒာသည် "ကောင်းပြီ, ငြိမ်းအောင်ဆုံးဖြတ်ပေးမည်"ဟု ဝန်ခံပြီးနောက် တစ်စုံတစ်ခု အနှောင့်အယှက် အန္တရာယ်မရှိပါဘဲ ကိုယ်တိုင်လည်းငြိမ်းအောင်လုပ်မပေး, အခြားသူတို့ လုပ်ပေးအောင်လည်း ကြောင့်ကြမစိုက်ဘဲ နေ၏၊ ထိုအကြောင်းကို အမှုရှင်ဘိက္ခုနီက အခြား ဘိက္ခုနီတို့အား ပြောပြသဖြင့် ကဲ့ရဲ့ကြသောကြောင့် ဤသိက္ခာပုဒ်ကို ပညတ်တော်မူရလေသည်။

သိက္ခာပုဒ်
----------

ယာ ပန ဘိက္ခုနီ ဘိက္ခုနိယာ ‘‘ဧဟာယျေ, ဣမံ အဓိကရဏံ ဝူပသမေဟီ’’တိ ဝုစ္စမာနာ ‘‘သာဓူ’’တိ ပဋိဿုဏိတွာ သာ ပစ္ဆာ အနန္တရာယိကိနီ နေဝ ဝူပသမေယျ, န ဝူပသမာယ ဥဿုက္ကံ ကရေယျ, ပါစိတ္တိယံ။

မြန်မာပြန်
----------

အကြင် ဘိက္ခုနီသည် အခြားဘိက္ခုနီတစ်ယောက်က "အရှင်မ...လာစမ်းပါ, မည်သည့်အဓိကရုဏ်းကို ငြိမ်းအောင် လုပ်ပေးစမ်းပါ" ဟု တောင်းပန်အပ်စဉ်တုန်းက "ကောင်းပါပြီ" ဟု ဝန်ခံပြီး၍ နောက်အခါ၌ အနှောင့်အယှက် အန္တရာယ်မရှိပါဘဲ ကိုယ်တိုင်လည်းငြိမ်းအောင် လုပ်မပေးအံ့၊ သူတစ်ပါးလုပ်ပေးအောင်လည်း ကြောင့်ကြမစိုက်အံ့၊ ထိုဘိက္ခုနီမှာ ပါစိတ်အာပတ် သင့်၏။ [ရေ-မီးစသော အန္တရာယ်, တစ်စုံတစ်ယောက်က မဆုံးဖြတ်အောင် နှောင့်ယှက်မှုအန္တရာယ် ရှိ၍ဖြစ်စေ, ကူညီမည့်အဖော်မရ၍ဖြစ်စေ ငြိမ်းအောင်လုပ်မပေးသူမှာ အနာပတ္တိ။

ကိုးကား
-------

1. ↑  အရှင်ဇနကာဘိဝံသ (၁၉၉၆)။ *ဘုရားဥပဒေတော်ကြီး*။
**ဂျိုးဇက် လူဝီ ပရူးစ်တ်** (သို့) **ယောဇက် လူဝီ ပရူးစ်တ်**  (ပြင်သစ်: *Joseph Louis Proust*; ၁၇၅၄ စက်တင်ဘာ ၂၆ – ၁၈၂၆ ဇူလိုင် ၅) သည် ပြင်သစ် ဓာတုဗေဒပညာရှင်ဖြစ်ပြီး ၁၇၉၄ တွင် တိကျသော အချိုးအဆများ နိယာမကို ရှာဖွေတွေ့ရှိခြင်းကြောင့် ကျော်ကြားသည်။ ထိုနိယာမက ဓာတုဒြပ်ပေါင်းများတွင် ကိန်းသေအချိုးအဆများ အစဉ်အမြဲပါဝင်ဝင်သည်ဟု ဆိုထားသည်။

ဘဝအကျဉ်း
--------

ပရူးစ်တ်သည် ၁၇၅၄ ၌ ပြင်သစ်နိုင်ငံ၊ အောန်ရှေ (Angers) မြို့၌ ဖွားမြင်ခဲ့ကာ ဖခင်သည် ဆေးဖော်ရောင်းချသူတစ်ဦးဖြစ်၏ ။ ပရူးစ်တ်သည် ဓာတုဗေဒကို ဖခင်ဆိုင်တွင် လေ့လာခဲ့ပြီး နောင်တွင် ပဲရစ်သို့ ထွက်ခွာခဲ့ရာ Salpêtrière ဆေးရုံတွင် ဆေးဝါးဖော်စပ်သူ အကြီးအကဲဖြစ်လာခဲ့သည်။ နာမည်ကျော် မိုးပျံပူဖောင်း၊ လေသင်္ဘောစီးသူ ပိလာ့တ် ဒါ ဟိုးဇီယေနှင့်အတူ ဓာတုဗေဒဘာသာရပ်ကို သင်ကြားပို့ချခဲ့သေးသည်။

စပိန်ဘုရင် ကားလို့စ် (၅) လက်ထက်တွင် စပိန်သို့သွားရောက်ခဲ့ကာ ဆလာမန်ကာ တက္ကသိုလ်တွင်လည်းကောင်း ဆစ်ဂိုးဗီးယားမြို့တွင်လည်းကောင်း ဓာတုဗေဒကို ပို့ချခဲ့သည်။ သို့သော် နပိုလီယန် စပိန်သို့ ကျူးကျော်တိုက်ခိုက်သောအခါ ပရူးစ်တ်၏ ဓာတ်ခွဲခန်းကို မီးလောင်ပြာချခဲ့ကြပြီး ၎င်းကို ပြင်သစ်သို့ အတင်းအကျပ် ပြန်စေခဲ့သည်။ ပြင်သစ်၊ အောန်ရှေမြို့၌ပင် ကွယ်လွန်ခဲ့သည်။ ပရူးစတိုက် သတ္တုဓာတ် (proustite; (Ag3AsS3) ) သည် ၎င်းကို အစွဲပြုပေးထားခြင်းဖြစ်လေသည်။

မှတ်စု
------

1. ↑  Proust ကို ပြင်သစ်စကားဖြင့် ဖုစ်တ် ဟု နီးစပ်စွာထွက်နိုင်ကာ Joseph သည် ရှ (/ʃ/) ၏ သံပြင်း (/ʒ/) ဖြစ်၍ မြန်မာစာကားသံတွင် မရှိသောကြောင့် ဤဆောင်းပါးတွင် ပြင်သစ်အသံအနေဖြင့် *ယောဇက်* ဟု ဖော်ပြထားသည်။

ကိုးကား
-------

1. 1 2   Chisholm၊ Hugh, ed. (1911)။ "Proust, Joseph Louis"။ *Encyclopædia Britannica*။ **22** (11th ed.)။ Cambridge University Press။ Cite has empty unknown parameters: `|HIDE_PARAMETER15=`၊ `|HIDE_PARAMETER13=`၊ `|HIDE_PARAMETER14c=`၊ `|HIDE_PARAMETER14=`၊ `|HIDE_PARAMETER9=`၊ `|HIDE_PARAMETER3=`၊ `|HIDE_PARAMETER1=`၊ `|HIDE_PARAMETER4=`၊ `|HIDE_PARAMETER2=`၊ `|HIDE_PARAMETER8=`၊ `|HIDE_PARAMETER20=`၊ `|HIDE_PARAMETER5=`၊ `|HIDE_PARAMETER7=`၊ `|HIDE_PARAMETER10=`၊ `|separator=`၊ `|HIDE_PARAMETER14b=`၊ `|HIDE_PARAMETER6=`၊ `|HIDE_PARAMETER11=`, နှင့် `|HIDE_PARAMETER12=` (အကူအညီ)
**ဖရန့်ဂျိုးဇက် ဟိုင်းဒင်**သည် ဆင်ဖနီဂီတ (တူရိယာသံစုံ တီးကွက်)ကို တီထွင်ခဲ့သူအဖြစ် ထင်ရှားသော ဩစတြီးယန်းအမျိုးသား ဂီတစာဆိုဖြစ်သည်။ ဂီတပညာကျော်များဖြစ်သော မိုးဇက် နှင့် ဘီသိုဗင်တို့က နောင်အခါ၌ ဟိုင်းဒင်ဆင်ဖနီ ဂီတ (သံစုံတီးကွက်)ကို အချောကိုင်ခဲ့ကြသည်။ ယခုခေတ် အနောက်တိုင်းတူရိယာတီးဝိုင်းသည် ဟိုင်းဒင်ဆင်ဖနီဂီတ (သံစုံ တီးကွက်)ကို အခြေခံ၍ ပေါက်ပွားလာသည်ဟု ဆိုနိုင်သည်။ ဂီတပညာလောကမှ အပေါင်းအဖော်များသည် ဟိုင်းဒင်ကို ဖခင်ကြီးသဖွယ် ချစ်ခင်လေးစားကြသည်။ 

  

ဟိုင်းဒင်သည် ၁၇၃၂ ခုနှစ် မတ်လ ၃၁ ရက်နေ့တွင် ဩစတြီးယားနိုင်ငံ ရိုရောမြို့၌ ဖွားမြင်သည်။ သူ၏ ဖခင်သည် ဂီတဘက်တွင် ဝါသနာထုံသူဖြစ်၍ ညနေချိန်များ၌ မိသားစုတို့သည် ဝိုင်းဖွဲ့ကာ ဟန်ဂေရီအမျိုးသား ရိုးရာတေးသီချင်းများကို သီဆိုလေ့ ရှိကြသည်။ ဖခင်က စောင်းကိုတီး၍ မိခင်က သီချင်းများကို သီဆိုပြလေသည်။ ဟိုင်းဒင်သည်လည်း ငယ်စဉ်ကပင် ဂီတပညာဘက်၌ အစွမ်းအစ ထက်မြက်သူဖြစ်ရာ အသက်ရှစ်နှစ်အရွယ်တွင် ဗီယင်းနားမြို့ရှိ နာမည်ကျော် စိန်စတီဖင် ဘုရားရှိခိုးကျောင်း သံပြိုင် သီချင်းသည်အဖွဲ့၌ ပါဝင်သီဆိုခဲ့ရသည်။ အသက် ၁၇ နှစ်အရွယ်တွင် အသံကလည်းပျက်၊ သံပြိုင် သီချင်းသည်အဖွဲ့မှလည်း ထုတ်ပယ်ခြင်းကို ခံရသဖြင့် ၁ဝ နှစ်တိုင်တိုင် ဆင်းရဲငြိုငြင်စွာ နေထိုင်ခဲ့ရသည်။ သို့ရာတွင် ဂီတပညာကိုမူကား လက်မလွတ်ပဲ သီချင်းများ စပ်ဆိုတီးမှုတ်ခြင်းအားဖြင့် အသက်မွေးခဲ့လေသည်။ ထိုခေတ်က နာမည်ကျော် အဆိုနည်းပြဆရာ ဣတာလျံအမျိုးသား ပေါ်ပိုရာထံ၌လည်း တပည့်ခံခဲ့သည်။

  

ထိုနောက် ၁၇၆ဝ ပြည့်နှစ်တွင် ဟိုင်းဒင်သည် ဩစတြီးယားနိုင်ငံ၌ ထိပ်တန်းအကျဆုံးသော တူရိယာတီးဝိုင်း၏ ပိုင်ရှင် အက်စတာဟာဇီမင်းသားထံ၌ တီးဝိုင်းလက်ထောက် ဒါရိုက်တာအဖြစ် ဝင်ရောက် အမှုထမ်းသည်။ ဟိုင်းဒင်သည် ထိုတူရိယာတီးဝိုင်းတွင် ဒါရိုက်တာအဖြစ် နှစ်ပေါင်း ၃ဝ မျှ ဆောင်ရွက်ခဲ့သည်။ ထိုအချိန်အတောအတွင်း တေးဂီတပေါင်းများစွာတို့ကို ရေးစပ်ခဲ့ရာ သူ၏ဂုဏ်သတင်းသည်လည်း လိုက်ပဆစ်မြို့၊ ပါရစ်မြို့၊ လန်ဒန်မြို့စသော မြို့ကြီးများသို့ ပျံ့နှံခဲ့ပေသည်။ ထိုအချိန်အတွင်းကပင် နာမည်ကျော် ဂီတစာဆိုဖြစ်သူ မိုးဇတ်နှင့်မိတ်ကျွမ်းဝင်ခဲ့သဖြင့် ဂီတာစာဆိုနှစ်ဦးတို့သည် ပညာချင်းဖလှယ်၍ ပေါင်းစပ်မိ ကြလေသည်။ 

မိုးဇတ်သည် ဟိုင်းဒင်၏ ပညာစွမ်းကို ချီးကျူးခဲ့သည့်နည်းတူ ဟိုင်းဒင်ကလည်း မိုးဇတ်ထံမှ တီးလုံးတီးကွက်ကို ထိမိအောင် စပ်ဆိုမှုပညာကို ရရှိခဲ့သည်။

အက်စတာဟာဇီမင်းသား ကွယ်လွန်ပြီးနောက် ၁၇၉၁ ခုနှစ် တွင် ဟိုင်းဒင်သည် အင်္ဂလန်နိုင်ငံသို့ သွားရောက်၍*အော်ဖီယို*ခေါ်တေးသံစုံဇာတ်ကိုလည်းကောင်း၊ ဆင်ဖနီဂီတ(တူရိယာသံစုံတီးကွက်)ကိုးပုဒ်နှင့် အခြား တေးဂီတပေါင်းမြောက်မြားစွာကိုလည်းကောင်း ရေးစပ်ခဲ့လေသည်။ 

အင်္ဂလန် နိုင်ငံတွင် ဟိုင်းဒင်၏ တေးဂီတကို လူကြိုက်များသည်။ အောက်စဖို့တက္ကသိုလ်ကလည်း သူ့အား ဂီတပါရဂူဘွဲ့ဖြင့် ဂုဏ်ပြု ချီးမြှင့်သည်။ ၁၇၉၈ ခုနှစ်တွင် ဟိုင်းဒင်သည် သမ္မာကျမ်းစာကို အခြေခံ၍ *ဖန်ဆင်းခြင်းခေါ်* တေးသီချင်းကြီးကို စပ်ဆိုခဲ့သည်။ ဩစတြီးယားနိုင်ငံ အမျိုးသားသီချင်းကိုလည်း ရေးစပ်ခဲ့၏။ ဂီတစာဆို ဟိုင်းဒင်သည် တေးသီချင်းများကို စေ့စပ်သေချာစွာ ရေးစပ်လေ့ရှိသည်။ တီးဝိုင်းရှိဆိုင်ရာ တူရိယာနှင့် စပ်အပ်သော တေးသံကိုလည်း စီကုံးလေ့ရှိသည်။ ထို့ပြင် တေးသံဖြင့် ဟာသဂုဏ်ကိုလည်း ထုတ်ဖော်နိုင်စွမ်းရှိသည်။ ငယ်စဉ်က ကြားနာမှတ်သားခဲ့ရသော ရိုးရာတေးသီချင်းများကိုလည်း သီချင်းကြီး သီချင်းခန့်များအဖြစ်သို့ ပြောင်းလဲစပ်ဆိုခဲ့သည်။

ဂီတပညာသည်တို့က *ဖခင်ဟိုင်းဒင်*ဟု ကင်ပွန်းတပ် ခေါ်ဝေါ်ခဲ့သော ဂီတစာဆိုကြီးသည် ၁၈ဝ၉ ခုနှစ်၊ မေလ ၃ဝရက်နေ့တွင် ဗီယင်နားမြို့၌ ကွယ်လွန်လေသည်။

ကိုးကား
-------

1. ↑  မြန်မာ့စွယ်စုံကျမ်း၊ အတွဲ(၁၄)
**ဟာမစ် ကာဇိုင်း** (Dari: حامد کرزی‎‎ ၊ ၁၉၅၇ ဒီဇင်ဘာ ၂၄ ဘွား) သည် အာဖဂန် နိုင်ငံရေးသမားဖြစ်ပြီး ၂၀၀၁ ခု၊ ဒီဇင်ဘာလ ၂၂ ရက်မှ ၂၀၁၄ ခု၊ စက်တင်ဘာလ ၂၉ ရက်ထိ တာဝန်ထမ်းသည်။ ကန်ဒါဟာရှိ ပိုပယ်ဇိုင် ဒါရန္နီ လူမျိုးစု၏ ခေါင်းဆောင်လည်း ဖြစ်သည်။

ကန်ဒါဟာဘွား ကာဇိုင်းသည် ကဘူးရှိ ဟာဘီဘီယာအထက်တန်းကျောင်းမှ အောင်ပြီး မဟာဘွဲ့ကို အိန္ဒိယမှ ရသည်။ နောက် ပါကစ္စတန်သို့ ပြောင်းနေကာ ဆိုဗီယက်-အာဖဂန်စစ်ပွဲကာလနှင့် စစ်ပြီးကာလများတွင် မူဂျာဟစ်တို့အတွက် ပြည်ပမှ ရန်ပုံငွေ ရှာပေးသည်။ အာဖဂန်နစ္စတန်အစ္စလာမ္မစ်နိုင်ငံဟူ၍ ဖြစ်လာသည်နောက် နိုင်ငံခြားရေးရာ ဒုတိယဝန်ကြီးအဖြစ် လုပ်သည်။ ဖခင်ဖြစ်သူ လုပ်ကြံခံရသည်နောက် ပိုပယ်ဇိုင်လူမျိုးစု၏ မျိုးနွယ်စုခေါင်းဆောင်ဖြစ်လာသည်။

၂၀၀၁ ခု၊ အောက်တိုဘာလတွင် အာဖဂန်နစ္စတန်သို့ အမေရိကန်တို့ ကျူးကျော်သည့်အခါ ကန်ဒါဟာပတ်ဝန်းကျင်ရှိ မျိုးနွယ်စုများကို ဦးဆောင်၍ တာလီဘန်တို့ကို တိုက်ခိုက်သဖြင့် ထင်ရှားလာသည်။ ၂၀၀၁ ခု၊ ဒီဇင်ဘာလတွင် ဂျာမနီ၌ကျင်းပသော အာဖဂန်နစ္စတန်ဆိုင်ရာ နိုင်ငံတကာကွန်ဖရင့်၌ အာဖဂန်နိုင်ငံရေးသမားကြီးများက ကာဇိုင်းကို ကြားဖြတ်အစိုးရအဖြစ် ၆ လကြာ ဆောင်ရွက်ရန် ရွေးသည်။

၂၀၀၂ ခုတွင် အာဖဂန်နစ္စတန်ရှိ ကဘူးမြို့၌ ကျင်းပသော ထိပ်သီးညီလာခံမှ ကာဇိုင်းကို ၂ နှစ်သက်တမ်းရှိ ကြားဖြတ်သမ္မတအဖြစ် ဆက်ရွေးသည်။ ၂၀၀၄ သမ္မတရွေးကောက်ပွဲတွင် ကာဇိုင်းကပင် အနိုင်ရကာ အာဖဂန်နစ္စတန်အစ္စလာမ္မစ်နိုင်ငံ၏ သမ္မတဖြစ်လာသည်။ ဒုတိယသက်တမ်းကို ၂၀၀၉ သမ္မတရွေးကောက်ပွဲတွင် အနိုင်ရကာ သမ္မတဆက်လုပ်ရသည်။  ၂၀၁၄ ခု၊ စက်တင်ဘာလတွင် တာဝန်မှ အနားယူရာ အက်ရှရက် ဂါနီက ၎င်းအရာကို ဆက်ခံသည်။

ကိုးကား
-------


1. ↑  "Karzai declared elected president". *BBC News*. 2 November 2009. Archived from the original on 24 July 2020. Retrieved 31 January 2010.
**ယွမ်ပျောင်း** (ငယ်မည်- **ဟာလင်ချွန်း**၊ ၂၆ ဇူလိုင် ၁၉၅၇ ဖွား) သည် ဟောင်ကောင် ရုပ်ရှင်မင်းသား၊ သိုင်းပညာရှင်နှင့် စတန့်သမား ဖြစ်သည်။ ဂျွမ်းဘားအတတ်နှင့် တရုတ်သိုင်းပညာတွင် ထူးချွန်ပြီး၊ ရုပ်ရှင်ကားပေါင်း ၈၀ ကျော်တွင် စတန့်သမား၊ အက်ရှင်သိုင်းကွက်ဖန်တီးသူအဖြစ် ပါဝင် ဆောင်ရွက်ခဲ့သည်။ ဟုန်ကျင်းပေါင်၊ ဂျက်ကီချန်း စသော ညီနောင်များနှင့်အတူ ပေကျင်းအော်ပရာကျောင်းရှိ တရုတ်ပြဇာတ်အကယ်ဒမီမှ *ဖိုးကံကောင်း ခုနစ်ဦး*ထဲမှ တဦး ဖြစ်သည်။ ယွမ်ပျောင်းသည် ရုပ်ရှင်ကား ၁၃၀ ကျော်တွင် ပါဝင်ခဲ့သည်။ ဟောင်ကောင်ချန်နယ် တီဗွီဘီအတွက် ဇာတ်လမ်းတွဲ ၈ ခုတွင် ပါဝင်သရုပ်ဆောင်ခဲ့သည်။

ဘဝအစ
----

၁၉၅၇ ခု ဗြိတိသျှဟောင်ကောင်တွင် ဟာလင်ချွန်းဟူ၍ မွေးဖွားလာသော သူသည် သားသမီး ၈ ဦးအနက် ပဉ္စမမြောက်သား ဖြစ်သည်။ အသက် ၆ နှစ်သားတွင် ပေကျင်းအော်ပရာကျောင်းမှ တရုတ်ပြဇာတ်အကယ်ဒမီတွင် စာရင်းသွင်း တက်ရောက်သည်။ စင်နာမည်မှာ ယွမ်ပျောင်း (ကျားလေး) ဖြစ်ပြီး၊ အတန်းဖော်များ ဖြစ်သော ဂျက်ကီချန်း၊ ဟုန်ကျင်းပေါင်၊ ယွမ်ခွေ၊ ယွမ်ဟွာနှင့် အခြား များစွာသော ကလေးများနှင့်အတူ နောင်တွင် ဟောင်ကောင် ရုပ်ရှင်လောကတွင် နာမည်ကြီးလာမည့် ဆရာ ယွီကျန့်ယွမ် လက်အောက်တွင် လေ့ကျင့်ရသည်။ ဂျက်ကီချန်း၏ ကိုယ်ရေးအတ္ထုပ္ပတ္တိအရ၊ ယွမ် သင်တန်း ပထမနေ့မှာပင် သူ့ဆရာက နောက်ဂျွမ်းပစ်ခိုင်းရာ၊ ယွမ်သည် ကနဦး စမ်းကြည့်ရာမှာ ကောင်းစွာ ဂျွမ်းပစ်ပြနိုင်ခဲ့သည်ဟု ဆိုသည်။ ထိုကျောင်းတွင် အသက် ၁၆ နှစ်ထိ နေခဲ့သည်။ ကျောင်းထွက်သော်၊ ဟုန်ကျင်းပေါင်နောက် လိုက်ကာ၊ ဟောင်ကောင် ရုပ်ရှင်လောကတွင် အသက်မွေးကျောင်းလေသည်။

ပုဂ္ဂိုလ်ရေး
------------

၁၉၈၄ မှာ ဒီဒီဖန်း (ဖန်းစုဟာ)နှင့် အိမ်ထောင်ကျသည်။ ကလေး နှစ်ယောက်ရပြီး၊ သမီး ယီပွီကို ၁၉၈၆ တွင် မွေး၍၊ သား မင်ဆက်ကို ၁၉၈၈ တွင် မွေးသည်။ ကနေဒါတွင် အိမ်ဝယ်ထားပြီး၊ ဂေါက်ရိုက်ရသည်ကို သဘောကျသည်။

ကိုးကား
-------

1. ↑  *I Am Jackie Chan: My Life in Action*။ Ballantine Books။ June 28, 1999။ ISBN 0-345-42913-3။
နေဝသညာနာသညာယတနဘုံ ဆိုသည် နေဝသညာနာသညာယတန ဝိပါက် နာမက္ခန္ဓာတရားလေးပါး၊ ထို ဝိပါက် နာမက္ခန္ဓာတရားလေးပါးနှင့် ပိုင်းခြားထားသည့် ကောင်းကင်အရပ်ကို ခေါ်သည်။ အာကိဉ္စ ညာယတနဘုံနှင့် ယူဇနာ ငါးသန်း၊ ငါးသိန်း၊ ရှစ်ထောင် ကွာဝေးသည်။ နေဝသညာနာသညာယတနဘုံဟု ဆိုသော်လည်း ပုံသဏ္ဌာန်အထင်အရှားမရှိပေ။ နေဝသညာနာသညာယတနဘုံကို သိလွယ်အောင် ပုံသဏ္ဌာန်ဖြင့် ဖော်ပြရလျှင် ဝိုင်းဝိုင်းဝန်းဝန်း ဝ-အက္ခရာ ကွင်းပြီးရေးသားဖော်ပြသင့်သည်။ 

သဒ္ဒါကျမ်းပြုဆရာ အရှင်အနုရုဒ္ဓာထေရ်က `အရူပဘူမိ'ဟု ဘူမိသဒ္ဒါနှင့် အသုံးပြုထားသည်ကို တွေ့ရသည်။ နေဝသညာနာသညာယတနဘုံတွင် ရူပက္ခန္ဓာ မရှိ၊ နာမ်ခန္ဓာ သက်သက်ဘဲရှိ၍ ဘုံမခေါ်ဆိုနိုင်၊ ဘုံမမည်နိုင်ဘူးဟု အယူမှားများ မဝင်ရအောင် ဘူမိသဒ္ဒါကို ထည့်သုံးထားခြင်း ဖြစ်သည်။ ဘုံဗိမာန်တွေမရှိ၍ ဘူမိသဒ္ဒါကို ထည့်သုံးထားခြင်း မဟုတ်ပေ။ 

နေဝသညာနာသညာယတနဘုံတွင် တိဟိတ်ပုထုဇဉ်တစ်ယောက်နှင့် သောတာပတ္ထိမဂ္ဂဌာန် ပုဂ္ဂိုလ်ကြဉ်တဲ့ အရိယာပုဂ္ဂိုလ် (၇)ယောက်ရသည်။ ထိုဘုံသို့ ရောက်လာသော ပုဂ္ဂိုလ်များသည် တခြားဘုံသို့ မပြောင်းတော့ဘဲ ထိုဘုံမှာပင် ပရိနိဗ္ဗာန်စံသည်။ နေဝသညာနာသညာယတနဘုံကို ရောက်လာသော ပုဂ္ဂိုလ်များသည် နေဝသညာနာသညာယတနဈာန်ကို ရကြသည်။ ထိုဈာန်ကို ရရန်အတွက် အာကိဉ္စညာယတန ခေါ်သော ဈာန်စိတ်ကို **သန္တမေတံ၊ ပဏီတမေတံ** ဟု အဖန်ဖန် ကမ္မဋ္ဌာန်း စီးဖြန်းကြရသည်။ 

နေဝသညာနာသညာယတနဘုံ၏ ပဋိသန္ဓေစိတ်သည် နေဝသညာနာသညာယတန ဝိပါက်စိတ်ဖြစ်သည်။ ဝိညာဏဉ္စာယတနဘုံရှိ ဗြဟ္မာများသည် သက်တမ်းအားဖြင့် ကမ္ဘာ ရှစ်သောင်း အသက်ရှည်သည်။ ဝိညာဏဉ္စာယတနဘုံသည် ကမ္ဘာ ကြီးပျက်သည့် အထဲတွင် မပါဝင်ပေ။ 

နေဝသညာနာသညာယတနဘုံသည် ၃၁-ဘုံ၏ နောက်ဆုံးဘုံဖြစ်သည်။ အမြင့်ဆုံး ဘုံဖြစ်သည်။ လူပြည်မှ ယူဇနာ ၇ ကုဋေ၊ ၁ သန်း၊ ၈ သိန်း၊ ၅ သောင်း၊ ၆ ထောင် ဝေးကွာသည်။

### ကျမ်းကိုး

1. ↑  ဦးမြတ်ကျော်(မြန်မာစာကော်မရှင်)`၃၁-ဘုံ ခရီးသည်´


| * ရှု
* ပြော
* ပြင်
ဗုဒ္ဓ​ကျမ်း​လာ ၃၁-ဘုံ |
| --- |
| ဗြဟ္မာဘုံ နှစ်ဆယ် | 
* ဗြဟ္မပါရိသဇ္ဖာ
* ဗြဟ္မပုရောဟိတာ
* မဟာဗြဟ္မာ
* ပရိတ္တာဘာ
* အပ္ပမာဏာဘာ
* အာဘဿရာ
* ပရိတ္တာသုဘာ
* အပ္ပမာဏသုဘာ
* သုဘကိဏှာ
* ဝေဟပ္ဖိုလ်
* အသညသတ်
* အဝိဟာ
* အတပ္မါ
* သုဒဿာ
* သုဒဿီ
* အကနိဋ္ဌ
* အာကာသာနဉ္စာ ယတန
* ဝိညာဏဉ္စာယတန
* အာကိဉ္စ ညာယတန
* နေဝသည နာသညာယတန

 |  |
| နတ်ပြည်ခြောက်ထပ် | 
* စတုမဟာရာဇ်
* တာဝတိံသာ
* ယာမာ
* တုသိတာ
* နိမ္မာနရတိ
* ပရနိမ္မိတဝသဝတ္တီ

 |
| လူ့ဘုံ တစ်ဘုံ | လူ့ဘုံ |
| အပါယ် လေးဘုံ | 
* ငရဲ
* တိရစ္ဆာန်
* ပြိတ္တာ
* အသူရကာယ်

 |
| နိဗ္ဗာန်-စကြဝတေးမင်း-မြင့်မိုရ်တောင်-ယုဂန္ဓိုရ်တောင်-တောင်စဉ် ခုနှစ်ထပ်- သီဒါ ခုနစ်တန်- အိုင်ကြီး ခုနှစ်အိုင်- အာလိန်ငါးဆင့်-စူဠာမဏိစေတီ-သိကြားမင်း- မာရ်နတ်- ယမမင်း- အသုရာ- ဘုမ္မစိုး- အမ္ဗပါလီ-နဂါး-နယား-အတွင်း ၃၇ မင်း- အပြင် ၃၇ မင်း-ဗေဠုဝ (နတ်စောင်း) -ကိန္နရာ- လူခြောက်- မဟာဂီရိနတ်- မြနန်းနွယ်- ဇော်ဂျီ-ယူဇနာ-ဂဠုန်-ဘီလူး |
| ပိဋကတ် သုံးပုံ |
| --- |
| ဝိနယပိဋက |
| * ပါရာဇိကဏ်
* ပါစိတ်
* မဟာဝဂ်
* စူဠဝါ
* ပရိဝါ
 |
| သုတ္တန်ပိဋကတ် |
| * ဒီဃနိကာယ်
* မဇ္ဈိမနိကာယ်
* သံယုတ္တနိကာယ်
* အင်္ဂုတ္တရနိကာယ်
* ခုဒ္ဒကနိကာယ်
 |
| အဘိဓမ္မာပိဋကတ် |
| * ဓမ္မသင်္ဂဏီ
* ဝိဘင်း
* ဓာတုကထာ
* ပုဂ္ဂလပညတ်
* ကထာဝတ္ထု
* ယမိုက်
* ပဋ္ဌာန်း
 |
| * ရှု
* ပြော
* ပြင်
 |

ဘုရားရှင် မဂဓနိုင်ငံ ရာဇဂြိုဟ်မြို့ ဂိဇ္ဈကုဋ်တောင်ကျောင်းတော်၌ သီတင်းသုံးတော်မူစဉ် ဒေဝဒတ္တသံဃာသင်းခွဲ၍ ထွက်သွားပြီး မကြာမီ ဒေဝဒတ္တကို အကြောင်းပြု၍ "သူတော်ကောင်းဖြစ်သော ရဟန်းသည် ရံဖန်ရံခါ မိမိ၏ပျက်စီးမှု သူတစ်ပါးတို့၏ ပျက်စီးမှု, မိမိ၏ပြည့်စုံမှု, သူတစ်ပါးတို့၏ ပြည့်စုံမှုကို ဆင်ခြင်သိမြင်နေရမည်။ လာဘ, အလာဘ, ယသ, အယသ, သက္ကာရ, အသက္ကာရ၊ ပါပိစ္ဆတာ, ပါပမိတ္တတာ ဟူသော အသဒ္ဓမ္မရှစ်ပါးတို့ လွှမ်းမိုးနှိပ်စက်အပ်သော ကုသိုလ်စိတ်ကုန်နေသော ဒေဝဒတ္တသည် အာပါယိက, နေရယိက, ကပ္ပဋ္ဌ, အတေကိစ္ဆ ဖြစ်ပုံ သူတော်ကောင်း ဖြစ်သော ရဟန်းတော်သည် ယင်းတရားရှစ်ပါးကို လွှမ်းမိုး၍နေရမည်။ ယင်း အသဒ္ဓမ္မရှစ်ပါးကို မလွှမ်းမိုးပဲနေသော ရဟန်းအား ဒုက္ခာသဝ, ကိလေသာသဝ, ဝိဃာတ ပရိဠာဟတို့ ဖြစ်ကုန်ရာ၏။ လွှမ်းမိုး၍နေသော ရဟန်းအား မဖြစ်ကုန်၊ ထို့ကြောင့် ဖြစ်ပေါ်လာသော ယင်းအသဒ္ဓမ္မရှစ်ပါးတို့ကို လွှမ်းမိုး၍နေအံ့ဟု ကျင့်ရမည် ဟု ရဟန်းတို့အား ဘုရားရှင် ဟောတော်မူသည့်သုတ်။

ကိုးကား
-------

1. ↑  -အံ၊၃၊၉-၁၀။ အံ၊မြန်၊၃၊၁၀-၁၂။ အံ၊ဋ္ဌ၊၃၊၁၉၆။ အင်္ဂုတ္တရနိကာယ၊ အဋ္ဌကနိပါတ၊ ပဌမပဏ္ဏာသက၊ ၁-မေတ္တာဝဂ္ဂ၊ သတ္တမသုတ်။
2. ↑  ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် **တိပိဋကသူစိကျမ်း** နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် **တိပိဋက သုတ္တသူစိ ဝိဘာဝိနီ**
| ပိဋကတ် သုံးပုံ |
| --- |
| ဝိနယပိဋက |
| * ပါရာဇိကဏ်
* ပါစိတ်
* မဟာဝဂ်
* စူဠဝါ
* ပရိဝါ
 |
| သုတ္တန်ပိဋကတ် |
| * ဒီဃနိကာယ်
* မဇ္ဈိမနိကာယ်
* သံယုတ္တနိကာယ်
* အင်္ဂုတ္တရနိကာယ်
* ခုဒ္ဒကနိကာယ်
 |
| အဘိဓမ္မာပိဋကတ် |
| * ဓမ္မသင်္ဂဏီ
* ဝိဘင်း
* ဓာတုကထာ
* ပုဂ္ဂလပညတ်
* ကထာဝတ္ထု
* ယမိုက်
* ပဋ္ဌာန်း
 |
| * ရှု
* ပြော
* ပြင်
 |

(၂)သုတ် ရှိပါသည်။

ဘုရားရှင် ဝံသနိုင်ငံ ကောသမ္ဗီမြို့တော်အနီး ဂင်္ဂါမြစ်ကမ်း၌ သီတင်းနေတော်မူစဉ် ဂင်္ဂါမြစ်၌ မျောပါလာသော သစ်တုံးကြီးပမာထား၍ သင်တို့လည်း ဤဘက်ကမ်း ဟိုဘက်ကမ်းမကပ်, အလယ်၌မနစ်မြုတ်, ကြည်းကုန်း၌လည်းမတင်, လူမဆယ်, နတ်, ဘီလူးမဆယ်, ဝဲမစုတ်, အတွင်းမပုပ်ကြပဲ နိဗ္ဗာန်၌ ညွတ်ယိမ်းကိုင်းရှိုင်းကြကုန်လော့၊ သမ္မာဒိဋ္ဌိသည် နိဗ္ဗာန်သို့ ညွတ်ယိမ်းကိုင်းရှိုင်းသော တရားပေတည်း"ဟု မိန့်ကြားတော်မူစဉ် အညတရ ရဟန်းလျှောက်ထားသဖြင့် ယင်းအပြစ်(၈)ပါးကို ရဟန်းတို့အား ဘုရားရှင် အကျယ်ဟောကြားတော်မူသည့်သုတ်။

ဒေသနာတော်အဆုံး၌ နန္ဒနွားကျောင်းသား ရဟန်းအဖြစ်ကို တောင်းပန် လျှောက်ထားပြီး ရဟန်းပြု၍ တရားအားထုတ်ရာ မကြာမီ အာသဝေါကင်းကွာ ရဟန္တာဖြစ်ပုံကို ပြဆိုသည့်သုတ်။

ဤသုတ်၌ သမုဒ္ဒရာသို့ မရောက်နိုင်သောသစ်တုံး၏ အပြစ်ရှစ်ပါးနှင့် သဒ္ဓါပဗ္ဗဇိတကုလပုတ္တ၏နိဗ္ဗာန်သို့ မရောက်နိုင်သော အပြစ်ရှစ်ပါးတို့ကို ဟောတော်မူပါသည်။

အဋ္ဌကထာ၌ အဋ္ဌဒေါသဝိမုတ္တသစ်ပင် (၈)မျိုးနှင့် နိဗ္ဗာန်သို့ မရောက်နိုင်သော ရဟန်း(၈)မျိုးတို့ကို အကျယ်နှိုင်းယှဉ်ပြဆိုချက် ပါဠိတော်လာပုဒ်တို့၏ မှတ်သားဖွယ် ဖွင့်ဆိုချက်တို့ကို ပြည့်ပြည့်စုံစုံ ဖွင့်ပြထားပါသည်။

ဋီကာ၌လည်း လိုအပ်သော ဖွင့်ဆိုချက်များ ပါရှိပါသည်။

---

ဘုရားရှင် ပဉ္စာလ(ဒက္ခိဏ) နိုင်ငံ၊ ကိမိလမြို့တော်အနီး ဂင်္ဂါမြစ်ကမ်းဝယ် သီတင်းသုံးနေတော်မူစဉ် ဂင်္ဂါမြစ်၌ မျောလာသော သစ်တုံးကြီးကို အကြောင်းပြု၍ အထက်သုတ်တော်အတိုင်း ရဟန်းတို့အား ဟောတော်မူသည့်သုတ်။

အဋ္ဌကထာ, ဋီကာတို့၌ ဖွင့်ဆိုချက် အနည်းငယ်ရှိပါသည်။

ကိုးကား
-------

1. ↑  -သံ၊၂၊၃၈၆-၈။ သံ၊မြန်၊၂၊၃၈၂-၄။ သံ၊ဋ္ဌ၊၃၊၇၄-၈၅။ သံ၊ဋီ၊၂၊၃၃၂-၄။

-သံယုတ္တနိကာယ၊ သဠာယတနဝဂ္ဂသံယုတ္တ၊ ၁-သဠာယတနသံယုတ္တ၊ (၁၉)၄-အာသီဝိသဝဂ္ဂ၊ စတုတ္ထသုတ်။
2. ↑  -သံ၊၂၊၃၈၈။ သံ၊မြန်၊၂၊၃၈၄။ သံ၊ဋ္ဌ၊၃၊၈၆။ သံ၊ဋီ၊၂၊၃၃၄။

-သံယုတ္တနိကာယ၊ သဠာယတနဝဂ္ဂသံယုတ္တ၊ ၁-သဠာယတနသံယုတ္တ၊ (၁၉)၄-အာသီဝိသဝဂ္ဂ၊ ပဉ္စမသုတ်။
3. ↑  ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် **တိပိဋကသူစိကျမ်း** နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် **တိပိဋက သုတ္တသူစိ ဝိဘာဝိနီ**
သမာရိုးကျ မော်တော်ကား အင်ဂျင် တစ်ခုမှာ ပစ်စတင်(ထိပ်) နှင့် ကော်နက်တင်း ရော့ဒ်
ရှေ့တိုးနောက်ငင် ရွေ့လျားသော ပစ်စတင် အင်ဂျင် များတွင် ကော်နက်တင်း ရော့ဒ်ဆိုသည်မှာ ပစ်စတင် ကို ကရိုင်းရှပ် ဖြင့် ဆက်သွယ်ပေးသော စက်ပစ္စည်းပင် ဖြစ်သည်။ ကရိုင်းရှပ် နှင့် တွဲဆက်လိုက်သည့် အခါတွင် ၎င်းတို့သည် မျဉ်းဖြောင့်အတိုင်း သွားသော ရွေ့လျားမှုမှ လည်ပတ်သော ရွေ့လျားမှု အဖြစ် ပြောင်းလဲပေးသည့် ရိုးရှင်းသော လုပ်ဆောင်ချက်တစ်ခု ဖြစ်လာစေသည်။

ကော်နက်တင်း ရော့ဒ်များသည် လည်ပတ်သော ရွေ့ရှားမှုကို မျဉ်းဖြောင့် ရွေ့လျားမှု အဖြစ်လည်း ပြောင်းလဲပေးနိုင်သည်။ သမိုင်းကြောင်း အားဖြင့် ဆိုလျှင် ကော်နက်တင်း ရော့ဒ်များကို ထိုသို့သော လုပ်ငန်းဆောင်တာ အတွက် ပထမဆုံး အသုံးပြုခဲ့ကြသည်။

ကော်နက်တင်း ရော့ဒ်သည် ခိုင်မြဲအောင် ပြုလုပ်ထားသော ကိရိယာ ဖြစ်သဖြင့် ၎င်းသည် ကရိုင်းရှပ်အား တစ်ပတ်လည် စေရာတွင် စက်ဝိုင်းခြမ်း တစ်ခုစာ အကွာအဝေး အတွင်းတွင် တွန်းခြင်း သို့မဟုတ် ဆွဲခြင်းကို ပြုလုပ်သည်။ ထို့အတွက် ပထမ စက်ဝိုင်းခြမ်း တစ်ခုစာတွင် ပစ်စတင်သည် ကရိုင်းရှပ်အား တွန်းပြီး နောက်ထပ် စက်ဝိုင်းခြမ်း တစ်ခုစာတွင် ကရိုင်းရှပ်အား ဆွဲသည်။ ၂ချက်ခုတ် အင်ဂျင် အချို့တွင်မူ ကော်နက်တင်း ရော့ဒ် သည် တွန်းခြင်းကိုသာ ပြုလုပ်ရန် လိုအပ်သည်။
၁၉၃၆ခုနှစ် ဒေါက်တာဘမော်၏ ညွန့်ပေါင်းအစိုးရလက်ထက်တွင် ကရင်အမျိုးသား အဖွဲ့ချုပ်ကြီး၏ ဆုံးဖြတ်ချက်အရ လွှတ်တော်အတွင်းရှိ ကရင်အမတ်များသည်

* (၁) ကရင်နှစ်သစ်ကူးနေ့ (ကရင်အမျိုးသားနေ့)
* (၂) ကရင်အမျိုးသားသီချင်း
* (၃) ကရင်အမျိုးသားအလံတော် စသည်တို့ကို တောင်းဆိုခဲ့ကြသည်၊၊

ဤတောင်းဆိုချက်များရရှိသောအခါ ကရင်အမျိုးသားအဖွဲ့ချုပ်ကြီးသည် ကရင်ခေါင်းဆောင်များနှင့် ကရင်အမျိုးသားများထံ **ကရင်အမျိုးသားအလံ** ပုံစံများရေးဆွဲ၍ တင်ပို့ကြရန်မေတ္တာရပ်ခံခဲ့သည်။ ကရင်အမျိုးသား အဖွဲ့ချုပ်ကြီး ၏ မေတ္တာရပ်ခံချက်အရ အနယ်နယ်အရပ်ရပ်ရှိ ကရင်အမျိုးသားများထံမှ အလံပုံစံပေါင်း တစ်ရာကျော်ရောက်ရှိလာခဲ့ သည်။

ကရင်အမျိုးသားအဖွဲ့ချုပ်ကြီးသည် ရှောက်ရှိလာသော ကရင်အလံပုံစံတစ်ရာအနက်မှ အလံပုံစံ ၁၂ ခုကို ပဏာမအဆင့် ရွေးချယ်လိုက်သည်။ ထိုမှတဆင့် (၁၂)ခုအနက်မှ စိတ်ကြိုက်(၃)ခုကို ထပ်မံရွေးချယ်ခဲ့သည်။ နောက်ဆုံး(၃)ခုမှ အသင့်တော်ဆုံး အကြိုက်ဆုံးတစ်ခုကို အတည်ပြုရွေးချယ်ခဲ့သည်။ ဤသို့နောက်ဆုံးအတည်ပြု ရွေးချယ်လိုက်သော အလံမှာ မန်းဘခင် (ဝန်ကြီးဟောင်း) ရေးဆွဲသောအလံ ပုံစံပင်ဖြစ်သည်။ ယခုတရားဝင် အတည်ပြုသုံးစွဲနေသော အလံတော်သည် ဤအလံပင်ဖြစ်သည်။

အနီရောင်၊ အဖြူရောင်၊ အပြာရောင် သုံးရောင်ခြယ်ပေါ်တွင် တက်သစ်စနေဝန်းနှင့် ဖားစည်ပါရှိသော အလံသည် ကရင်အမျိုးသားအလံပင်ဖြစ်သည်။ ဤသို့အနီ၊ အဖြူ၊ အပြာ သုံးရောင်ခြယ်နှင့် တက်သစ်စနေဝန်း ဖားစည်ပါရှိသော အလံနှင့်ပတ်သက်၍ အဓိပ္ပယ်အနှစ်သာရကို အလံပုံစံရှင် မန်းဘခင်သည် အောက်ပါအတိုင်း အဓိပ္ပာယ်နှင့် အနှစ်သာရကို ဖော်ဆောင်ထားပေသည်။

* (၁) အလံတော်၏ အနီရောင်သည် ကရင်အမျိုးသားများ၏ ရဲရင့်ခြင်းနှင့် သူရသတ္တိပြည့်စုံခြင်းကို ဖော်ဆောင်သည်။
* (၂) အလံတော်၏ အဖြူရောင်သည် ကရင်အမျိုးသားများ၏ဘဝနှင့် စိတ်ထားများ ဖြူစင်သန့်ရှင်းစင်ကြယ်ခြင်းကို ဖော်ဆောင်ထားသည်။
* (၃) အလံတော်၏အပြာနုရောင်သည် ကရင်အမျိုးသားများ၏ ဖြောင့်မတ်တည်ကြည်ခြင်းနှင့် သစ္စာရှိခြင်းကို ဖော်ဆောင်ထားသည်။
* (၄) အလံတော်၏ တက်သစ်စနေဝန်းသည် ကရင်အမျိုးသားများ၏ လူမှုရေးဘဝတိုးတက်သာယာရေးကို ဖော်ဆောင်ထားသည်။
* (၅) အလံတော်၏ ဖားစည်သည် ကရင်အမျိုးသားများ၏ ယဉ်ကျေးမှုနှင့်သာယာဝပြောခြင်းကို ဖော်ဆော်ထားသည်။

ကရင်အမျိုးသားများသည် ကရင်အမျိုးသားအလံတော်ကို လူထုအစည်းအဝေးပွဲများနှင့် ကရင်အမျိုးသားနှစ်သစ်ကူးနေ့ အခမ်းအနားများတွင် ပြည်ထောင်စုအလံတော်နှင့် ယှဉ်တွဲ၍ စိုက်ထူကြသည်။

အခြားကြည့်ရန်
-------------

* မြန်မာနိုင်ငံ ပြည်နယ်နှင့် တိုင်းဒေသကြီးများ၏ အလံများ
| ပိဋကတ် သုံးပုံ |
| --- |
| ဝိနယပိဋက |
| * ပါရာဇိကဏ်
* ပါစိတ်
* မဟာဝဂ်
* စူဠဝါ
* ပရိဝါ
 |
| သုတ္တန်ပိဋကတ် |
| * ဒီဃနိကာယ်
* မဇ္ဈိမနိကာယ်
* သံယုတ္တနိကာယ်
* အင်္ဂုတ္တရနိကာယ်
* ခုဒ္ဒကနိကာယ်
 |
| အဘိဓမ္မာပိဋကတ် |
| * ဓမ္မသင်္ဂဏီ
* ဝိဘင်း
* ဓာတုကထာ
* ပုဂ္ဂလပညတ်
* ကထာဝတ္ထု
* ယမိုက်
* ပဋ္ဌာန်း
 |
| * ရှု
* ပြော
* ပြင်
 |

(၂)သုတ် ရှိပါသည်။

ဘုရားရှင် သာဝတ္ထိမြို့တော် ... သီတင်းသုံးတော်မူနေစဉ် ဗာလ, အသပ္ပုရိသ၏ လက္ခဏာသုံးမျိုး၊ ဗာလ အသပ္ပုရိသ၏ အကျင့်ငါးမျိုး၊ ဗာလ အသပ္ပုရိသနှင့် ပတ်ဝန်းကျင်ဆက်ဆံရေး၊ ကမ္မကာရဏ= ညှဉ်းပန်းနှိပ်စက်မှု ၂၆-မျိုး၊ ဒိဋ္ဌဓမ္မိက ဒုက္ခ ဒေါမနဿ သုံးမျိုး၊ ရေ၌ဖြစ်သော ဆင်းရဲ၊ ငရဲဆင်းရဲအမျိုးမျိုး၊ တိဏဘက္ခ တိရစ္ဆာန၊ ဂူထဘက္ခတိရစ္ဆာန၊ အန္ဓကာရိကတိရစ္ဆာန၊ ဥဒကဇာတ တိရစ္ဆာန၊ အသုစိဇာတတိရစ္ဆာန၊ တိရစ္ဆာနဒုက္ခ၊ ကာဏကစ္ဆပဥပမာ၊ မနုဿတ္တ ဒုလ္လဘ တရဖြစ်ပုံ၊ ဗာလပုဂ္ဂိုလ်၏ မနုဿတ္တလာဘ၊ အက္ခဓုတ္တဥပမာ။ ပဏ္ဍိတ၊ သပ္ပုရိသ၏ လက္ခဏာ၊ သီလ၊ ဒိဋ္ဌဓမ္မိကသုခ၊ သောမနဿသုံးမျိုး၊ တမလွန်ချမ်းသာ၊ စက္ကဝတေးမင်းအား ရတနာခုနစ်ပါးဆိုက်ရောက်ပုံ၊ ရတနာခုနစ်ပါး၏ စွမ်းအင် သတ္တိများ၊ စကြာမင်း၏ တန်ခိုးလေးမျိုး၊ စကြာမင်းနှင့် ပြည်သူများ ပဏ္ဍိတသပ္ပုရိသလူ့ဘဝ အစရှိသည့် (ဗာလအသပ္ပုရိသနှင့် ပဏ္ဍိတသပ္ပုရိသ)တို့ကို အကျယ် တဝင့် ရဟန်းတို့အား ဘုရားရှင် ဟောကြားတော်မူသည့်သုတ်။

အဋ္ဌကထာ, ဋီကာတို့၌ မှတ်သားဖွယ်များစွာတို့ကို ဖွင့်ပြတော်မူထားပါသည်။

---

ဘုရားရှင် ကောသလနိုင်ငံ ... သီတင်းသုံးတော်မူနေစဉ် ဗာလနှင့် ပဏ္ဍိတတို့ တူညီမှုနှင့်ကွဲပြားမှုတို့ကို အကျယ်တဝင့် ရဟန်းတို့အား ဘုရားရှင် ဟောကြားတော်မူသည့်သုတ်။

အဋ္ဌကထာ, ဋီကာတို့၌ မှတ်သားဖွယ် ဖွင့်ဆိုချက်များရှိပါသည်။

ကိုးကား
-------

1. ↑  -မ၊၃၊၂၀၁-၂၁၆။ မ၊မြန်၊၃၊၂၀၆-၂၂၀။ မ၊ဋ္ဌ၊၄၊၁၄၉-၁၆၃။ မ၊ဋီ၊၃၊၃၅၂-၉။

-မဇ္ဈိမနိကာယ၊ ဥပရိပဏ္ဏာသ၊ ၃-သုညတဝဂ္ဂ၊ နဝမသုတ်။
2. ↑  -သံ၊၁၊၂၆၂-၃။ သံ၊မြန်၊၁၊၂၆၃-၄၊ သံ၊ဋ္ဌ၊၂၊၃၆-၈။ သံ၊ဋီ၊၂၊၄၅-၈။

-သံယုတ္တနိကာယ၊ နိဒါနဝဂ္ဂသံယုတ္တ၊ ၁-နိဒါနသံယုတ္တ၊ ၂-အာဟာရဝဂ္ဂ၊ နဝမသုတ်။
3. ↑  ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် **တိပိဋကသူစိကျမ်း** နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် **တိပိဋက သုတ္တသူစိ ဝိဘာဝိနီ**
|  |
| --- |
| တစ်စိတ်တစ်ပိုင်း ဖော်ပြချက် |
| ဗုဒ္ဓဘာသာ |
|  |
| သမိုင်း
* ဗုဒ္ဓဝင်
* ဂေါတမဗုဒ္ဓ
* သင်္ဂါယနာများ
 |
| ဓမ္မ
* သစ္စာလေးပါး
* ခန္ဓာငါးပါး

* အနိစ္စ
* ဒုက္ခ
* အနတ္တ

* ပဋိစ္စသမုပ္ပါဒ်
* မဇ္ဈိမပဋိပဒါ
* သုညတ

* ကံ
* သံသရာ
* ၃၁-ဘုံ
 |
| ဗုဒ္ဓဘာသာ ကျမ်းစာများ
* တိပိဋက
* ပိဋကတ် သုံးပုံ
	+ ဝိနည်းပိဋကတ်
	+ သုတ်ပိဋကတ်
	+ အဘိဓမ္မာပိဋကတ်
 |
| ကျင့်စဉ်များ
* ရတနာသုံးပါး
	+ ဗုဒ္ဓ
	+ ဓမ္မ
	+ သံဃာ
* သီတင်းသီလ
	+ ငါးပါးသီလ
	+ ရှစ်ပါးသီလ
	+ ကိုးပါးသီလ
* ပါရမီ
* သမထ
* ဝိပဿနာ
* သတိပဋ္ဌာန်
* ဓုတင်
* ကမ္မဋ္ဌာန်း
* ဒုက္ကရစရိယာ
 |
| နိဗ္ဗာန်
* ပုထုဇဉ်
* ကိုရင်
* ရဟန်း
* သောတာပန်
* သကဒါဂါမ်
* အနာဂါမ်
* ရဟန္တာ
* ဧတဒဂ်
* ဘုရား
 |
| Traditions
* ထေရဝါဒ
* မဟာယာန

* တန္တရ
* တိဘက်ဗုဒ္ဓဘာသာ
 |
| နိုင်ငံအလိုက် ဗုဒ္ဓဘာသာ
* ကမ္ဘောဒီးယား
* ကိုရီးယား
* ဂျပန်
* တရုတ်
* တိဗက်
* ထိုင်း
* ထိုင်ဝမ်
* ဗီယက်နမ်
* ဘူတန်
* မြန်မာ
* မွန်ဂိုးလီးယား
* ရုရှား
* လာအို
* သီရိလင်္ကာ
* အိန္ဒိယ
 |
| * ရှု
* ပြော
* ပြင်
 |

အမှု—**စိတ်ဆိုး၍ပြောဆိုရန်တွေ့မှု။**

အမှုသည်—**စဏ္ဍကာဠီ။**

စဏ္ဍကာဠီ၏ ရန်တွေ့မှု
--------------------

စဏ္ဍကာဠီ ဘိက္ခုနီသည် အဓိကရုဏ်း (အမှု) တစ်ခုမှာ ရှုံးသည်ဖြစ်၍ "ဘိက္ခုနီမဟွေဟာ ဆန္ဒာဂတိ လိုက်ကြတယ်, ဒေါသာဂတိ လိုက်ကြတယ်, မောဟာဂတိ လိုက်ကြတယ်, ဘယာဂတိလိုက်ကြတယ်"ဟု တရားဆုံးဖြတ်ရာတွင် ပါဝင်သော ဘိက္ခုနီတို့ကို ရန်တွေ့လေသည်၊ ထိုအခါ အခြားဘိက္ခုနီတို့က စဏ္ဍကာဠီကို "ရန်တွေ့ရကောင်းလား" ဟု ကဲ့ရဲ့ရှုတ်ချကြသောကြောင့် ဤသိက္ခာပုဒ်ကို ဟု ပညတ်တော်မူရလေသည်။

သိက္ခာပုဒ်
----------

```
ယာ ပန ဘိက္ခုနီ ကိသ္မိဉ္စိဒေဝ အဓိကရဏေ ပစ္စာကတာ ကုပိတာ အနတ္တမနာ ဧဝံ ဝဒေယျ ‘‘ဆန္ဒဂါမိနိယော စ ဘိက္ခုနိယော, ဒေါသဂါမိနိယော စ ဘိက္ခုနိယော, မောဟဂါမိနိယော စ ဘိက္ခုနိယော, ဘယဂါမိနိယော စ ဘိက္ခုနိယော’’တိ, သာ ဘိက္ခုနီ ဘိက္ခုနီဟိ ဧဝမဿ ဝစနီယာ ‘‘မာယျေ, ကိသ္မိဉ္စိဒေဝ အဓိကရဏေ ပစ္စာကတာ ကုပိတာ အနတ္တမနာ ဧဝံ အဝစ ‘ဆန္ဒဂါမိနိယော စ ဘိက္ခုနိယော, ဒေါသဂါမိနိယော စ ဘိက္ခုနိယော, မောဟဂါမိနိယော စ ဘိက္ခုနိယော, ဘယဂါမိနိယော စ ဘိက္ခုနိယော’တိ, အယျာ ခေါ ဆန္ဒာပိ ဂစ္ဆေယျ, ဒေါသာပိ ဂစ္ဆေယျ, မောဟာပိ ဂစ္ဆေယျ, ဘယာပိ ဂစ္ဆေယျာ’’တိ။ ဧဝဉ္စ သာ ဘိက္ခုနီ ဘိက္ခုနီဟိ ဝုစ္စမာနာ တထေဝ ပဂ္ဂဏှေယျ, သာ ဘိက္ခုနီ ဘိက္ခုနီဟိ ယာဝတတိယံ သမနုဘာသိတဗ္ဗာ တဿ ပဋိနိဿဂ္ဂါယ, ယာဝတတိယဉ္စေ သမနုဘာသိယမာနာ တံ ပဋိနိဿဇ္ဇေယျ, ဣစ္စေတံ ကုသလံ, နော စေ ပဋိနိဿဇ္ဇေယျ, အယမ္ပိ ဘိက္ခုနီ ယာဝတတိယကံ ဓမ္မံ အာပန္နာ နိဿာရဏီယံ သံဃာဒိသေသံ။
```

မြန်မာပြန်
----------

အကြင် ဘိက္ခုနီသည် အဓိကရုဏ်း (အမှု) တစ်ခုခု၌ ရှုံးသဖြင့် စိတ်လည်းဆိုး စိတ်လည်းမချမ်းသာရကား "ဘိက္ခုနီမတွေ့ ဆန္ဒာဂတိလိုက်ကြတယ်" စသည်ဖြင့် ရန်တွေ့အံ့၊ ထိုဘိက္ခုနီကို အခြားဘိက္ခုနီတို့က "ရန်မတွေ့ဖို့ရန်"ပြောရမည်၊ ထိုသို့ပြောဆို ဆုံးမပါလျက် သူ၏ရန်တွေ့မှု ပြောဆိုမှုကို ရှေးအတိုင်း(မလျှော့ဘဲ) ချီးမြှောက်ထားအံ့၊ ထိုဘိက္ခုနီကို အခြားဘိက္ခုနီတို့က ထိုအပြောကို စွန့်ဖို့ရာ ၃-ကြိမ်တိုင်အောင် ဉ တ်ကမ္မဝါစာဖြင့် ပြောဆိုဆုံးမရမည်၊ ၃-ကြိမ်တိုင်တိုင် ဆုံးမစဉ် ထိုအပြောကို စွန့်လျှင်ကောင်း၏၊ မစွန့်လျှင် ထိုဘိက္ခုနီလည်း ယာဝတတိယကမည်သော သံဃာမှနှင်ထုတ်ကြောင်းလည်း ဖြစ်သော သံဃာဒိသေသ်အာပတ်သင့်၏။

မှတ်ချက်
--------

လမ်းမှန်အတိုင်း မဆုံးဖြတ်ဘဲ ချစ်သူဘက်ပင်း၍ တရားဆုံးဖြတ်လျှင် ဆန္ဒာဂတိလိုက်သည်မည်၏။ မုန်းသူဘက်ကို နှိမ်၍ ဆုံးဖြတ်လျှင် ဒေါသာ ဂတိလိုက်သည်မည်၏။ ဘယ်လို ဆုံးဖြတ်ရမှန်း မသိဘဲ အရမ်းဆုံးဖြတ်လျှင် မောဟာဂတိ လိုက်သည်မည်၏၊ ကြောက်သဖြင့် မတရား ဆုံးဖြတ်လျှင် ဘယာဂတိလိုက်သည်မည်၏။

ကိုးကား
-------

1. 1 2 3 4  အရှင်ဇနကာဘိဝံသ (၁၉၉၆)။ *ဘုရားဥပဒေတော်ကြီး*။
Motors (Carmudi Myanmar) Carmudi ဟာ အွန်လိုင်း ပေါ်ကနေ ကား ဟောင်း ကားသစ် အမျိုးမျိုး ရောင်းဝယ် ပြုလုပ်ရန် အချက်အလက် ထောက်ပံ့ ပေးတဲ့ အဆင့်မြင့် အွန်လိုင်း ဈေးကွက် တစ်ခု ဖြစ်သည်။ မက္ကဆီကို၊ ဘင်္ဂလားဒေ့ရှ်၊ မြန်မာ၊ ပါကစ္စတန်နိုင်ငံ၊ ဖိလစ်ပိုင်၊ အင်ဒိုနီးရှား၊ ဗီယက်နမ်၊ နိုင်ဂျီးရီးယား၊ ဂါနာ၊ ယူအေအီး နဲ့ ကင်မရွန်းနိုင်ငံတို့မှာ လုပ်ငန်း လည်ပတ်လျက် ရှိသည်။ ကားပေါင်း ထောင်သောင်းမကကို တစ်စီးချင်းစီ ပိုင်ရှင်၊ အစီးရေ များစွာ ပိုင်သော ရောင်းချသူတို့က ဝဘ်ဆိုဒ်သို့ စာရင်းသွင်းရောင်းချသည်။ ကား အမျိုးအစား မျိုးစုံအပြင် လုပ်ငန်းသုံးယာဉ်၊ မော်တော်ဆိုင်ကယ် အစရှိသဖြင့် တို့ကို လည်း အချက်အလက် ပြည့်စုံစွာ ဆောင်းပါးနှင့် အကြံပေးချက်များ ထည့်သွင်း၍ ရောင်းချနိုင်သည်။ Carmudi ကို ၂၀၁၃ ခုနှစ်က ဂျာမနီနိုင်ငံမှာ စတင် တည်ထောင်ခဲ့သော်လည်း တစ်ချိန်က Carmudi (အာဖရိက)၊ Ubiauto (လက်တင်အမေရိက) နှင့် Motors (အာရှ) ဟူ၍ လည်ပတ်ခဲ့ခြင်း ဖြစ်သည်။

သမိုင်းကြောင်း
--------------

Carmudi ကို ၂၀၁၃ ခုနှစ်တွင် ဂျာမနီနိုင်ငံ၌ စတင် တည်ထောင်ခဲ့သည်။ Carmudi amalgamated Carmido (နိုင်ဂျီးရီးယား)၊ Ubilista (မက္ကဆီကို)၊ Motors.com.mm (မြန်မာ) တို့ကို ၂၀၁၃ ခုနှစ် အောက်တိုဘာလတွင် ပင်မ ကုမ္ပဏီကြီး တစ်ခု ဖြစ်အောင် ပေါင်းစည်းခဲ့သည်။ Carmudi ကို StefanHaubold, Erwin Sikma နှင့် Fritz Simons တို့မှ ဦးစီး ဆောင်ရွက် နေသည်။ ကုမ္ပဏီသည် Rocket Internet အမည်ရှိ ကမ္ဘာ့အကြီးဆုံး အင်တာနက် အခြေခံ စီးပွားရေး လုပ်ငန်း စတင် လုပ်ကိုင် ဆောင်ရွက်သူ လက်အောက်တွင် လည်ပတ်နေသည်။

လုပ်ငန်း လည်ပတ်မှု
------------------

၂၀၁၃ ခုနှစ် အောက်တိုဘာလတွင် အာရှ၊ အာဖရိက၊ လက်တင် အမေရိက တို့၌ စတင် လုပ်ငန်း လည်ပတ်ခဲ့သည်။ ၂၀၁၄ ခုနှစ်တွင် ဗီယက်နမ်၊ ဖိလစ်ပိုင်၊ ပါကစ္စတန်၊ ကင်မရွန်း နဲ ယူအေအီးနိုင်ငံများသို့ ရောက်ရှိ ပြန့်နှံ့ လည်ပတ်ခဲ့သည်။  ယခုအခါတွင် နိုင်ငံပေါင်း ၁၀ နိုင်ငံကျော်တွင် လုပ်ငန်းများ ဖွင့်လှစ်ဆောင်ရွက်နေသည်။

ပေးအပ်သော ဝန်ဆောင်မှု
---------------------

Carmudi သည် အသုံးပြုသူများအား ကား၊ မော်တော်ဆိုင်၊ လုပ်ငန်းသုံး ယာဉ်များကို အွန်လိုင်းပေါ်တွင် ရောင်းချနိုင်စေရန် ကြားခံဆောင်ရွက်ပေးသည်။

မိုဘိုင်း
---------

မတ်လ ၂၀၁၄ ခုနှစ်တွင် Carmudi ဟာ မိုဘိုင်း ဝဘ်ဆိုဒ်ကို လွင့်တင်နိုင်ခဲ့သည်။

ရည်ညွှန်းချက်များ
-----------------

1. ↑  Yahoo! News (2014-01-30)။ Rocket Internet’s real estate venture Lamudi expands into Pakistan and the Philippines။  2014-01-31 တွင် ပြန်စစ်ပြီး။
2. ↑  Daily Times (2014-02-08)။ Carmudi.pk ready to conquer Pakistani market။  2014-03-03 တွင် ပြန်စစ်ပြီး။
3. ↑  Wall Street Journal (2014-02-27)။ Rocket Internet drives Carmudi to the U.A.E.။  2014-03-03 တွင် ပြန်စစ်ပြီး။
4. ↑  Tech in Asia (2014-01-24)။ Rocket Internet drives its vehicle marketplace Carmudi into Indonesia and the Philippines။  2014-03-12 တွင် ပြန်စစ်ပြီး။
5. ↑  Yahoo News (2014-01-24)။ Rocket Internet drives its vehicle marketplace Carmudi into Indonesia and the Philippines။  2014-03-12 တွင် ပြန်စစ်ပြီး။
**နောက်ပိတ်ဆုံးတိုက်ပွဲ** ကဗျာကို မောင်းထောင်းဦးကျော်လှ ရေးသားခဲ့သည်။ သံချို ကဗျာအမျိုးအစားဖြစ်သည်။

နောက်ပိတ်ဆုံးတိုက်ပွဲ
---------------------

သက္ကရာဇ် တွက်စစ်ကာ နောင်ကိုမျှော်တော့၊ တထောင်ကျော်နှစ်ရာဝင်၍၊ ကမ္ဘာတွင် ရှစ်ဆယ်နှစ်ပါဘဲ၊ သည်နှစ်လိုမကြုံဘူး၊ ထူးတဲ့အချိန်သည်အခါ။   

  

မြန်မာပြည်နယ်အတွင်းမှာလ၊ အသင်းတွေတခါစုပြီမို့၊ ကိန်းယခုကြုံလာပြန်၊ ပုန်ကန်မှာတကယ်မဝေး၊ နယ်ထံက ရွံ့လောက်တဲ့၊ မပြတ်ရန် သတ္တံ နှင့် မွှန်းပါလိမ့်၊ နယ်အဝှန်းဗလောင်ဆူ၍၊ သူတလူ ငါတမင်းသာပ၊ မာန်ကင်းကာ အသင်းသားတွေနှင့်၊ ဘုရားမှာ ညီလာခံကြတော့၊ အီတာလျံ ဂျာမန်မျိုးငဲ့ပြင်၊ မုဆိုးကျော် စနေဆက်ကယ်ဘို့၊ ဗျိုင်းဖြူဝိုင်းကူ၍ နှက်မှာကြောင့်၊ ပွဲကြွက်ကြွက်ညာ။  

  

ခေတ်သမယမှာတော့၊ ဖြစ်ရပုံမှန်မပြောချင်ဘု၊ ဆန်ကောတွင် ဆီးဖြူလုံးကဲ့သို့၊ စရုံးကာ ပမာထပ်သော်ကြောင့်၊ မိုးရပ်နေဗြဟ္မာနတ်ကယ်တို့၊ သည်ကပ်ကိုဘယ်လိုလုပ်ရပါ့၊ ခေါင်းကုတ်လို့မှိုင်ကာနေ၊ ကံခေတဲ့ခေတ်ဟောင်း၊ ကမ္ဘာ့ပြောင်းတောင်မှ၊ ထုံးဟောင်းမကြေချင်လို့၊ ဖြစ်ချင်လျှင်ဘာမဝေးဘု၊ ရွှေတိဂုံဟံသာကျေးမှာလ၊ လောဟိတံချောင်းရေပြေးပါလိမ့်၊ တိတ်တဘောင် နိမိတ်ရှေးရယ်က၊ ကြွေးကြော်၍လာ ဖြစ်ပါမည်မလွဲ။  

  

သို့ကတဲ့သာပ၊ စိတ်စွဲကာပဉ္စသီနှင့်၊ အဋ္ဌင်္ဂီသီလထူးတို့ကို၊ ဆည်းပူးကာကိုယ်၌မြဲသူတို့၊ ကပ်ထဲမှာချမ်းသာရပါလိမ့်၊ ရွာမောင်းထောင်ဆရာလှရယ်က၊ စနစ်စုံဖြစ်ပုံပြလိုက်တော့၊ ပါပဆိုလူတကွဲငယ်တို့၊ မကြာခင်ပါဝင်မည့်ပွဲပါဘဲ၊ ရှေးလင်္ကာစာဆိုနှင့်မလွဲပေဘု၊ ကြယ်သောကြာ စနေနှင့် တွဲသော်ကြောင့်၊ ထုတဝေရီရီပ၊ ရန်စီစီမှန်မလွဲပေဘု၊ နှိုးဆော်ခါ မိုးပေါ်က ကြဲပါလိမ့်မကွယ်၊ နောက်ပိတ်ဆုံးပွဲ။

ခက်ဆစ်
------

၁။ သတ္တံ = သတ္တန္တရ၊ လက်နက်ဘေး။

၂။ လောဟိတံ = သွေး။

၃။ တိတ် = အတိတ်၊ ရှေ့ဖြစ်မည့်အကြောင်းကို ကြိုတင်၍ နိမိတ်ပြခြင်း။

၄။ တဘောင် = ကလေး၊ သဘင်သည်၊ သူရူးတို့ သီဆိုသော တေးကဗျာ။

၅။ နိမိတ် = ရှေ့ဖြစ်မည့် အခြင်းအရာကိုစွဲ၍ အရိပ်ပြခြင်း။

၆။ အဋ္ဌင်္ဂီသီလ = ရှစ်ပါးသီလ။

မှတ်ချက်
--------

ဤကဗျာခေါင်းစဉ်သည် မောင်းထောင်းဦးကျော်လှ ကိုယ်တိုင် နာမည်ပေးခဲ့ခြင်း မဟုတ်ပါ။ သင့်တော်မည်ထင်သော နာမည်ကို ပေးထားခြင်း ဖြစ်သည်။

ကိုးကား
-------
စပိန်နိုင်ငံဘုရင် ဝှမ်ကာလို့ (၂၀၁၃)
စပိန်နိုင်ငံ ပထမမြောက်ဘုရင် ဟူအန် ကာလို့စ် (အင်္ဂလိပ်: Juan Carlos) ကို ၁၉၃၈ ခုနှစ် ဇန်နဝါရီလ ၅ ရက်နေ့တွင် အီတလီနိုင်ငံ၊ ရောမမြို့တွင် မွေးဖွားသည်။ တစ်ဆယ့်သုံးဆက်မြောက် အယ်လဖွန်းဆိုး ဘုရင် ၏ မြေးတော်ဖြစ်သည်။ မိဘများသည် ဗူးဗွန်းမင်းဆက်ဖြစ်ကြ သော ဗာစီလိုးနားနယ်စား ဒွန်ယွန်ဒီဗူးဗွန်နှင့် မာရီယာတို့ ဖြစ်သည်။

ယူထရိတ်စာချုပ်အရ ဗူးဗွန်းမင်းဆက်သည် ၁၇၁၃ ခုနစ် ပ ဉ္စမဖိလစ်ဘုရင် စိုးစံသည့် အချိန်မှစ၍ စပိန်နိုင်ငံကို အုပ်စိုး ခဲ့သည်။ ၁၈၃၃ ခုနှစ် သတ္တမမြောက် ဖာဒိနန်ဘုရင် နတ်ရွာစံ ပြီးသည့် နောက်ပိုင်း၌ တန်ခိုးအာဏာ မှေးမှိန်ခဲ့သော ဗူးဗွန်း မျိုးနွယ် နန်းဆက်သည် ဝှမ်ကာလို့ လက်ထက်တွင် ပြန်လည် ရှင်သန်၍ လာလေသည်။

ဝှမ်ကာလို့သည် ဖရိုင်ဘတ်မြို့နှင့် ပေါ်တူဂီနိုင်ငံ လစ်စဘွန်းမြို့များတွင် မူလတန်းပညာကို သင်ကြားခဲ့သည်။ ၁၉၄၈ ခုနှစ် အသက် ၁ဝ နှစ်အရွယ်တွင် အလယ်တန်းနှင့် အထက်တန်း ကျောင်း ပညာများကို စပိန်နိုင်ငံ မဒရစ်မြို့၌ သင်ကြားသည်။ သူ၏ဖခင် ဘာစီလိုးနားနယ်စား၏ဆန္ဒအရ နိုင်ငံနှင့် မကင်းကွာ စေရန်အတွက် စပိန်နိုင်ငံတွင် ပညာသင်ကြား၍ ၁၉၄၈ ခုနှစ်မှ ၁၉၅၅ ခုနှစ်အထိ မက်ဒရစ်မြို့ရှိ ဆန်အိုင်စီဒရို တက္ကသိုလ်တွင် ပညာသင်ကြားသည်။

၁၉၅၅ ခုနှစ်တွင် စရာဂေါ့ဆား စစ်ပညာသင်ကျောင်းဝင် ခွင့် စာမေးပွဲ ဖြေဆိုအောင်မြင်ပြီး ဗိုလ်သင်တန်း တက်ရောက် သည်။

၁၉၅၈ ခုနှစ်တွင် ဒုတိယဗိုလ် ရာထူးသို့ တိုးမြှင့်ခြင်း ခံရသည်။ ထိုနှစ်ကုန်ဆုံးသည့်အခါတွင် လေတပ်ကျောင်းသို့ တက်ရောက်၍ လေယာဉ်မှူးအဖြစ် ဆောင်ရွက်သည်။ ထို 
နောက် စရာဂေါ့ဆား စစ်ပညာသင်ကျောင်းသို့ လက်တွေ့ လေ့ကျင့်မှု ရရှိရေးအတွက် ဝင်ရောက်သည်။ ကြည်း၊ ရေ၊ လေတပ်များတွင် ဗိုလ်ရာထူး ခန့်အပ်ခြင်းခံရသည်။ ရှစ်နှစ်ကြာသောအခါ ဗိုလ်ကြီးအဆင့်သို့ တိုးမြှင့်ခြင်း ခံရသည်။ စစ်ပညာများကို သင်ကြားပြီး ၁၉၆ဝ ပြည့်နှစ်တွင် ဝှမ် ကာလို့သည် တက္ကသိုလ်ပညာရပ်များကို မဒရစ်မြို့၌ သင်ကြား သည်။

၁၉၆၂ ခုနှစ်တွင် ဂရိနိုင်ငံ ဘုရင်ပေါနှင့် ကြင်ယာတော် ပက်ဒရိကတို့၏ သမီးတော် ဆိုဖီယာမင်းသမီးနှင့် ထိမ်းမြား သည်။ သားသမီးသုံးဦး ထွန်းကားသည်။ ဖိလစ်မင်းသား 
နန်းလျာ၊ အယ်လီနာ မင်းသမီးနှင့် ခရစ်စတီးနား မင်းသမီးတို့ ဖြစ်သည်။

နိုင်ငံ၏ အခြေအနေ စူးစမ်းလေ့လာ ဗဟုသုတရယူရန် အတွက် ဝှမ်ကာလို့သည် အစိုးရဌာနများ၌ ဝင်ရောက်လုပ်ကိုင် လေ့ကျင့်၍ နိုင်ငံတဝန်းလုံးသို့ ခရီးလှည့်လည်ခဲ့သည်။
၁၉၆၉ ခုနှစ်တွင် ပါလီမန်လွှတ်တော်က ဝှမ်ကာလို့အား စပိန်မင်းသားဘွဲ့ အပ်နှင်း၍ နိုင်ငံတော် အဓိပတိရာထူးကို ဆက်ခံမည့်သူအဖြစ် ကြေညာသည်။ ၁၉၇၄ ခုနှစ်နှင့် ၁၉၇၅ ခုနှစ်များတွင် နိုင်ငံတော်အဓိပတိ ဗိုလ်ချုပ်ဖရန်ကို နာမကျန်း ဖြစ်သောအခါ နှစ်ကြိမ်တိုင်တိုင် ဝှမ်ကာလို့သည် အဓိပတိ၏ တာဝန်ကို ထမ်းဆောင်ခဲ့သည်။ ၁၉၇၅ ခုနှစ် နိုဝင်ဘာလ ၂ဝ ရက်နေ့တွင် ဗိုလ်ချုပ်ဖရန်ကို ကွယ်လွန်သောအခါ ဝှမ်ကာလို့ သည် နိုင်ငံတော်၏ အခြေခံဥပဒေကို လေးစားခံယူမည့် အကြောင်း ပါလီမန်တွင် ကျမ်းသစ္စာဆိုသည်။ ၁၉၇၅ ခုနှစ် နိုဝင်ဘာလ ၂၂ ရက်နေ့တွင် စပိန်နိုင်ငံ၏ ဘုရင်မင်းမြတ် အဖြစ် ခံယူသည်။ 

စပိန်ဘုရင်နှင့် မိဖုရားသည် မဒရစ်မြို့နှင့် သုံးမိုင်ကွာဝေး သော ဇာဇူလာနန်းတော်၌ နေထိုင်ကြသည်။ ဘုရင်ကာလို့သည် အားကစား ဝါသနာပါ၍ ရေခဲပြင်ပေါ် လျှောစီးခြင်း၊ ရွက်လှေ မျှောခြင်း အစရှိသည်တို့တွင် လေ့ကျင့်မှု အတော်အတန် ပြု လုပ်သဖြင့် ကမ္ဘာရွက်လှေပြိုင်ပွဲများတွင် ထူးချွန်ဆုများကို ဆွတ်ခူးခဲ့သူတစ်ဦး ဖြစ်လေသည်။

ကိုးကား
-------

1. ↑  မြန်မာ့စွယ်စုံကျမ်း၊ အတွဲ(၁)
**မြန်မာနိုင်ငံဂီတအစည်းအရုံး** (အင်္ဂလိပ်: Myanmar Music Association) သည် မြန်မာနိုင်ငံရှိ ဂီတအဖွဲ့အစည်းတစ်ခု ဖြစ်သည်။ ၁၉၅၂ ခုနှစ်တွင် စတင်တည်ထောင်ခဲ့ပြီး မဟာဂီတအလွှာ၊ ကာလပေါ်အလွှာ၊ စတီရီယိုအလွှာ၊ ခေတ်သစ်အလွှာ၊ အသံဖမ်းစက်မှုအလွှာ နှင့် ထုတ်လုပ်ဖြန့်ချိအလွှာ ဟူ၍ ဖွဲ့စည်းထားသည်။

သမိုင်းကြောင်း
--------------

### မြန်မာနိုင်ငံခေတ်ပေါ်ဂီတကောင်စီ (၁၉၆၃-၁၉၆၅)

၁၉၆၂ ခုနှစ်တော်လှန်ရေးကောင်စီခေတ်၌ မြန်မာ့အသံတွင် အသံလွှင့်နေသော တီးဝိုင်းများမှ ဂီတပညာရှင်များပေါင်းစု၍ ရန်ကုန်မြို့ ဦးဝိစာရလမ်း (မြို့မကျောင်းရှေ့ မိုင်ဒါဘောလုံးကွင်းအနီး)ရှိ တပ်မတော်ကပွဲရုံတွင် ခေတ်ပေါ်ဂီတနှီးနှော ဖလှယ်ပွဲကို ကျင်းပပြုလုပ်ပြီး မြန်မာနိုင်ငံခေတ်ပေါ် ဂီတကောင်စီ ကို စတင်ဖွဲ့စည်းခဲ့သည်။

### မြန်မာနိုင်ငံဂီတကောင်စီ (ဗဟို) (၁၉၆၅ - ၁၉၇၉)

တော်လှန်ရေးကောင်စီမှ မြန်မာ့ဆိုရှယ်လစ် လမ်းစဉ်ပါတီအဖြစ် ပြန်လည် ဖွဲ့စည်းသည့်ကာလ၌ ခေတ်ပေါ်ဂီတကောင်စီတွင် မဟာဂီတအလွှာမပါဝင်ခဲ့၍ ဂီတအလွှာအားလုံးပါဝင်လာစေရန် အတွက်မြန်မာနိုင်ငံဂီတကောင်စီ (ဗဟို)ဟူ၍ ပြင်ဆင်ဖွဲ့စည်းခဲ့သည်။

### မြန်မာနိုင်ငံဂီတကောင်စီ စည်းရုံးရေးကော်မတီ (ဗဟို)(၁၉၇၉ - ၁၉၈၈)

မြန်မာ့ဆိုရှယ်လစ်လမ်းစဉ်ပါတီ၏ ဦးဆောင်မှုဖြင့် ဗဟိုဦးစီး စနစ်အရ မြန်မာနိုင်ငံဂီတကောင်စီ စည်းရုံးရေးကော်မတီ (ဗဟို)ကို ဖွဲ့စည်းတာဝန်ပေးအပ်ခဲ့သည်။ ၁၉၆၃ ခုနှစ်မှ ၁၉၇၉ ခုနှစ်အထိဖွဲ့စည်းခဲ့သည့် ဂီတအဖွဲ့အစည်းများသည် တစ်နှစ်လျှင် တစ်ကြိမ် ညီလာခံကျင်းပ၍ ဂီတလောကသားတို့၏ ဆန္ဒသဘောထားတို့ဖြင့်သာ မဲပေးရွေးချယ်တင်မြောက်ခဲ့ကြသည်။

### မြန်မာနိုင်ငံဂီတပညာရှင်များအဖွဲ့ချုပ် (၁၉၉၀ - ၁၉၉၂)

၁၉၈၈ ခုနှစ်နောက်ပိုင်း နိုင်ငံတော် ငြိမ်ဝပ်ပိပြားမှု တည်ဆောက်ရေးအဖွဲ့ အုပ်ချုပ်သည့် ကာလတွင် ဂီတပညာရှင်များ စုစည်း၍ မြန်မာနိုင်ငံဂီတပညာရှင်များအဖွဲ့ချုပ် ကိုတည်ထောင်ဖွဲ့စည်းခဲ့သည်။

### မြန်မာနိုင်ငံဂီတအစည်းအရုံး (၁၉၉၂ - ၂၀၁၂)

နိုင်ငံတော် အေးချမ်းသာယာရေးနှင့် ဖွံ့ဖြိုးရေးကောင်စီအဖြစ် ပြောင်းလဲအုပ်ချုပ်သည့် ကာလတွင် မြန်မာနိုင်ငံဂီတအစည်းအရုံး ဟုပြောင်းလဲဖွဲ့စည်းခဲ့ပြီး ဗဟိုဦးစီးစနစ်နှင့် မဲပေးရွေးချယ်သည့် စနစ်တို့ ပေါင်းစပ်၍ ပြန်ကြားရေးဝန်ကြီးဋ္ဌာန လက်အောက်တွင် ထားရှိခဲ့သည်။

### မြန်မာနိုင်ငံဂီတအစည်းအရုံး ( ၂၀၁၂ ခုနှစ်၊ စက်တင်ဘာလ၊ ၁၄ ရက်နေ့ မှ ယနေ့အထိ)

မြန်မာနိုင်ငံဖွဲ့စည်းပုံအခြေခံဥပဒေသစ်နှင့် အညီလွတ်လပ်၊ ပွင့်လင်း၍ တရားမျှတသော ရွေးကောက်ပွဲများမှတဆင့် ဂီတလောကသားအများစု၏ မဲဆန္ဒ သဘောထားများဖြင့် မြန်မာနိုင်ငံဂီတအစည်းအရုံး အလုပ်အမှုဆောင်သစ်များကို ရွေးကောက် တင်မြောက်ခဲ့ကြသည်။

တာဝန်ထမ်းဆောင်ခဲ့ကြသူများ
-------------------------

### ဥက္ကဋ္ဌများ

1. အလင်္ကာကျော်စွာ ရွှေပြည်အေး သက်တမ်း (၂) ကြိမ်
2. ဂီတလုလင်မောင်ကိုကို သက်တမ်း (၂) ကြိမ်
3. စန္ဒရားချစ်ဆွေ သက်တမ်း (၁) ကြိမ်
4. ဦးလေးလွင် သက်တမ်း (၁) ကြိမ်
5. ဗိုလ်ကလေးတင့်အောင်
6. စန္ဒရားလှထွတ်
7. အကော်ဒီယံအုန်းကျော်
8. ဦးမောင်မောင်လတ်
9. ဦးတင်ဦးလေး

### အတွင်းရေးမှူးများ

1. ဦးလွင်မြင့်
2. ဒေါ်မာမာအေး
3. ကံကော်တောမျိုးအောင်
4. ပလေးဘွိုင်းသန်းနိုင်
5. ဦးကိုကိုလွင်
6. ဒေါ်ဖြူဖြူကျော်သိန်း

ကိုးကား
-------

1. ↑  Nuam Bawi။ "Musician group to hold election"၊ *Myanmar Times*၊ 4 June 2012။ 17 July 2015 တွင် ပြန်စစ်ပြီး။ Archived from the original on 4 March 2016။
| ပိဋကတ် သုံးပုံ |
| --- |
| ဝိနယပိဋက |
| * ပါရာဇိကဏ်
* ပါစိတ်
* မဟာဝဂ်
* စူဠဝါ
* ပရိဝါ
 |
| သုတ္တန်ပိဋကတ် |
| * ဒီဃနိကာယ်
* မဇ္ဈိမနိကာယ်
* သံယုတ္တနိကာယ်
* အင်္ဂုတ္တရနိကာယ်
* ခုဒ္ဒကနိကာယ်
 |
| အဘိဓမ္မာပိဋကတ် |
| * ဓမ္မသင်္ဂဏီ
* ဝိဘင်း
* ဓာတုကထာ
* ပုဂ္ဂလပညတ်
* ကထာဝတ္ထု
* ယမိုက်
* ပဋ္ဌာန်း
 |
| * ရှု
* ပြော
* ပြင်
 |

(၂)သုတ် ရှိပါသည်။

ရဟန်းတို့ တဏှာသည် ရောဂါတည်း၊ တဏှာသည် အိုင်းအမာတည်း၊ တဏှာသည် ငြောင့်တံသင်းတည်း၊ ရဟန်းတို့ ထိုသို့ဖြစ်သောကြောင့် ငါဘုရားသည် တဏှာမရှိဘဲ ငြောင့်တံသင်း ကင်းသည်ဖြစ်၍ နေ၏၊ ရဟန်းတို့ ထိုသို့ဖြစ်သောကြောင့် ရဟန်းသည်လည်း တဏှာမရှိပဲ ငြောင့်တံသင်း ကင်းသည်ဖြစ်၍ နေလိုခဲ့မူ -မျက်စိ၊ အဆင်း၊ စက္ခုဝိညာဏ်၊ စက္ခုသမ္ဖဿ၊ စက္ခုသမ္ဖဿကြောင့်ဖြစ်သော ဝေဒနာကို အထင်မမှားရာ၊ မျက်စိ -စက္ခုသမ္ဖဿကြောင့်ဖြစ်သော ဝေဒနာ၌ အထင်မမှားရာ၊ မျက်စိ-စက္ခုသမ္ဖဿကြောင့်ဖြစ်သော ဝေဒနာမှ ငါ့ဥစ္စာဟု အထင်မမှားရာ၊ ထို့အတူ နား၊ နှာခေါင်း၊ လျှာ၊ ကိုယ်၊ စိတ်-ဟူသော အဇ္ဈတ္တိကာယတန၊ ဗဟိဒ္ဓါယတန၊ ဝိညာဏ၊ ဖဿ၊ ဖဿကြောင့်ဖြစ်သော ဝေဒနာ-ဟု တစ်မျိုး တစ်မျိုးလျှင် လေးဝါရစီနှင့် ဝါရအားလုံးတို့၌ အထင်မမှားသင့်ပုံကို ဟောတော်မူပါသည်။

ထိုသို့ (အာယတန ၁၂-ပါး၊ ဝိညာဏ် ၁၂-ပါး၊ ဖဿ ၁၂-ပါး၊ ဝေဒနာ ၁၂-ပါးတို့၌)အထင်မမှားသောရဟန်းသည် လောက၌ အဘယ်အရာကိုမျှ မစွဲလမ်း၊ မစွဲလမ်းသည်ရှိသော် မတောင့်တ၊ မတောင့်တသည်ရှိသော် ယခုဘဝ၌ပင် ငြိမ်းအေး၏၊ အာသဝေါကင်းကွာ ရဟန္တာဖြစ်ပုံကို ဟောတော်မူသည့်သုတ်။

---

အထက်သုတ်အတိုင်းပင် အထင်မမှားသင့်ပုံကို ဟောတော်မူပြီး -အထင် မှားခံရသော မျက်စိ-အစရှိသည်သည် ထိုထင်မြင်ယူဆချက်မှ တမျိုးတဖုံအားဖြင့် ဖြစ်တတ်၏၊ တမျိုးတဖုံအားဖြင့် ဖြစ်လေ့ရှိသည်ဖြစ်၍ ဘဝတို့၌ ငြိကပ်တတ်သော သတ္တဝါအပေါင်းသည် ဘဝကိုသာလျှင် နှစ်သက်၏။ ရဟန်းတို့ ခန္ဓာ, ဓာတ်, အာယတန ရှိသမျှကို ရှိသမျှ၌ ရှိသမျှမှလည်း အထင်မမှားရာ၊ ခန္ဓာ, ဓာတ်, အာယတနကို ငါ့ဥစ္စာဟုလည်း အထင်မမှားရာ၊ ဤသို့ အထင်မမှားသောရဟန်းသည် လောက၌ အဘယ်အရာကိုမျှ မစွဲလမ်း မတောင့်တ သည်ရှိသော် ယခုဘဝ၌ပင် ငြိမ်းအေး၍ ရဟန္တာဖြစ်၏-ဟု ဟောတော်မူသည့်သုတ်။

ကိုးကား
-------

1. ↑  -သံ၊၂၊၂၈၉။ သံ၊မြန်၊၂၊၂၈၁။ သံ၊ဋ္ဌ၊၃၊၂၆။ သံ၊ဋီ၊၂၊၂၉၉။

-သံယုတ္တနိကာယ၊ သဠာယတနဝဂ္ဂသံယုတ္တ၊ ၁-သဠာယတနသံယုတ္တ၊ (၉)၄-ဆန္နဝဂ္ဂ၊ သတ္တမသုတ်။
2. ↑  -သံ၊၂၊၂၉၀။ သံ၊မြန်၊၂၊၂၈၂။

-သံယုတ္တနိကာယ၊ သဠာယတနဝဂ္ဂသံယုတ္တ၊ ၁-သဠာယတနသံယုတ္တ၊ (၉)၄-ဆန္နဝဂ္ဂ၊ အဋ္ဌမသုတ်။
3. ↑  ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် **တိပိဋကသူစိကျမ်း** နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် **တိပိဋက သုတ္တသူစိ ဝိဘာဝိနီ**
**ဂျိုးဆက်ဝေဇမ်ဘောင်း** (Joseph Weizenbaum) အား ၁၉၂၃ ခုနှစ် ဇန်နဝါရီလ ၈ ရက်တွင် ဘာလင်မြို့၌ မွေးဖွားခဲ့သည်။ သူသည် ဂျာမန် အမေရိကန်လူမျိုးဖြစ်ပြီး မက်ဆာချူးဆက် စက်မှုတက္ကသိုလ်တွင်ရှိသော ကွန်ပျူတာသိပ္ပံမှ ပရော်ဖက်ဆာနှင့် စာရေးဆရာဖြစ်သည်။ သူသည် ဂျူးမိသားစုမှ မွေးဖွားခဲ့သူဖြစ်ပြီး ၁၉၃၅ခုနှစ်တွင် နာဇီဂျာမနီတို့၏ လက်အတွင်းမှ လွတ်မြောက်ခဲ့ပြီး သူ့ ၏မိသားစုသည် အမေရိကန်နိုင်ငံကို ပြောင်းရွှေ့ခဲ့ကြသည်။

သူသည် အမေရိကန်နိုင်ငံတွင် ၁၉၄၁ခုနှစ်က စတင်ပြီး သင်္ချာ ပညာရပ်ကို စတင်လေ့လာခဲ့သည်။ သို့သော် သူ၏ လေ့လာမှုသည် စစ်ပွဲကြောင့် ရပ်ခဲ့ရပြီး ထိုအတောအတွင်း သူသည် စစ်ပွဲတွင် တာဝန်ထမ်းဆောင် ခဲ့ရသည်။ ၁၉၅၂ခုနှစ်များ အတွင်းမှာသူသည်ကွန်ပျူတာများနှင့် လုပ်ကိုင် ခဲ့ရပြီး ဝိန်းပြည်နယ်တက္ကသိုလ်အတွက် ၎င်းဂျစ်တယ်ကွန်ပျူတာကို သူကတီထွင်ပေးကာ ကူညီမှု ပြုခဲ့သည်။ ၁၉၅၆ ခုနှစ်မှာ သူသည် ဘဏ်စနစ်အတွက် ပထမဆုံးကွန်ပျူတာကို သုံးစွဲပြီးတော့ General Electric တွင် လုပ်ကိုင်ပေးခဲ့သည်။ ၁၉၆၄ ခုနှစ်မှာ မက်ဆာချူးဆက် စက်မှုတက္ကသိုလ် မှာဝင်ရောက်ပြီးတာဝန်ထမ်းဆောင်ခဲ့သည်။ ၁၉၆၂ခုနှစ်မှာ သူက ELIZA ဟုခေါ်သော ရိုးရှင်းသည့်ပရိုဂရမ်ကို ထုတ်ခဲ့သည်။ ၎င်းပရိုဂရမ်မှာ ယခုသုံးစွဲနေသည့် chatter bots ဟု ခေါ် သည့်ပရိုဂရမ် ဖြစ်သည် သူ၏ ၁၉၇၆ ခုနှစ်မှာထုတ်သည့် Computer Power နှင့် Human Reason စာအုပ်မှာ လွှမ်းမိုးမှုရှိသည့် စာအုပ်တစ်ခု ဖြစ်သည် သူသည်ကွန်ပျူတာများကို အရေးပါသည့်ဆုံးဖြတ်ချက်တွေချခိုင်းဖို့ခွင့်မပြုချေ။ အဘယ်ကြောင့်ဆိုသော် ကွန်ပျူတာများ၌ လူသားများ၌ရှိသည့်အရည်အသွေးများ ဖြစ်သည့် ဉာဏ်ပညာနှင့် ဆက်စပ်တွေးခေါ်ပေါင်းစည်းယူမှုများ မလုပ်နိုင်သည့် အတွက် ကြောင့် ဖြစ်သည်။ Weizanbaum က SLIP ပရိုဂရမ်ဘာသာရပ် ကို ဖန်တီးခဲ့သည်။ ၁၉၉၆ မှာ Weizanbaum ကဘာလင်ကိုရွှေ့ပြောင်းခဲ့ပြီး သူ့မိဘတွေ နေခဲ့သည့်နေရာမှာ ပြန်ပြီးနေထိုင်ခဲ့သည်။ Weizanbaum ၏အတ္ထုပ္ပတ္တိကို ၂၀ဝ၇ ခုနှစ်မှာ ရုပ်ရှင်အဖြစ် ရိုက်ကူးခဲ့သည်။ အဆိုပါ ရုပ်ရှင်ကို ဂျာမနီမှာဖြန့်ချိခဲ့သကဲ့သို့ အင်္ဂလိပ်လိုပါ ထုတ်ဝေပေးခဲ့သည်။ သူသည်သေဆုံးချိန်ထိဘာလင်မှာရှိသည့် အီလက်ထရောနစ်စီးပွားရေးလုပ်ငန်း Institute မှာ သိပ္ပံကောင်စီ၏ဥက္ကဋ္ဌအဖြစ် တာဝန်ထမ်းဆောင်ခဲ့သည်။ Weizanbaum မှာ MITမှာ လုပ်ကိုင်သည်ကဲ့သို့ ဟားဗတ်၊ စတန်းဖို့လ်နှင့် ဘာလင်တက္ကသိုလ်အပြင် အခြား သောတက္ကသိုလ်များအတွက် လည်း ပညာရေးဆိုင်ရာလုပ်ငန်းများအတွက် ဝိုင်းဝန်းကူညီလုပ်ကိုင်ပေးခဲ့သည်။ Weizanbaumမှာ ၂၀ဝ၈ ခုနှစ် မတ်လ ၅ ရက်နေ့မှာ ကွယ်လွန်ခဲ့ပြီး ဘာလင်မြို့ရှိ ဂျူးသုသာန်မှာ မြေမြှုပ်ခဲ့သည်။ အများပြည်သူအမှတ်တရနေ့အဖြစ် ဘာလင်မြို့မှာ ၂၀ဝ၈ ခုနှစ် မတ်လ ၁၈ ရက်နေ့ကို သတ်မှတ်ပေးခဲ့သည်။

ကိုးကား
-------

1. ↑  Joseph Weizenbaum – a biography (German) Wolfgang Löw, Leibniz-Institut für Neurobiologie, Magdeburg, Germany
2. ↑  Weizenbaum. Rebel at Work. Documentary film by Peter Haas and Silvia Holzinger.
3. ↑  Remembering Joe Weizenbaum, ELIZA Creator - Artificial Intelligence - InformationWeek[*လင့်ခ်သေ*]
|  |
| --- |
| G36 |
|  |
| **အမျိုးအစား** | ချေမှုန်းရေးရိုင်ဖယ် |
| **မူရင်းနိုင်ငံ** |  ဂျာမနီ |
| **အသုံးပြုခဲ့သည့်စစ်ပွဲ** | ကိုဆိုဗို၊ အာဖဂန်၊ ပင်လယ်ကွေ့၊ တောင်အော်စတေးရှား |
| **ဒီဇိုင်နာ** | Heckler & Koch |
| **ထုတ်လုပ်သူ** | Heckler & Koch |
| **စတင်ထုတ်လုပ်သည့်နှစ်** | ၁၉၉၆ |
| **ကျည်တောင့်** | 5.56x45mm နေတိုး |
| **ကျည်ထွက်နှုန်း** | တစ်မိနစ် ၇၅၀ |
| **ကျည်မြန်နှုန်း** | ၉၂၀ မီတာ/စက္ကန့် |
| **အကွာအဝေး** | မီတာ ၂၀၀-၈၀၀ |
| **ကျည်ကတ်** | အတောင့်၃၀နှင့် ၁၀၀ ဝင် |
| **အလေးချိန်** | ၂.၈၂-၃.၈၃ kg |
| **အလျား** | ၅၀၀-၉၉၉မမ |
| **အနံ** | ၆၄မမ |
| **ပြောင်းအရှည်** | ၂၂၈-၃၁၈-၄၈၀မမ |

G36 ခေါ် HK G36သည် ဂျာမဏီ နိုင်ငံ Heckler & Kochကုမ္ပဏီမှ ထုတ်လုပ်သော ချေမှုန်းရေးရိုင်ဖယ် အမျိုးအစား ဖြစ်ပြီး ၁၉၉၀ ပြည့်နှစ်များ အတွင်း စတင်ဒီဇိုင်း ရေးဆွဲခဲ့သည်။ ၁၉၉၇ ခုနှစ်မှစ၍ ဂျာမဏီစစ်တပ်တွင် အိုမင်းနေပြီဖြစ်သော G3 မောင်းပြန်ရိုင်ဖယ်များ အစား ပြောင်းလဲ အသုံးပြုခဲ့သည်။

နောက်ခံသမိုင်း
--------------

၁၉၇၀ နှောင်းပိုင်းမှ စ၍ ဂျာမဏီသည် အိုမင်းလာပြီ ဖြစ်သော G3များကို အစားထိုးရန် လက်နက် သစ် တစ်ရပ် ရှာဖွေလျက် ရှိနေခဲ့သည်။ ဦးဆုံးသော ရလဒ်အနေဖြင့် ၄.၇၃မမ G11 ရိုင်ဖယ် ပေါ် ပေါက် လာခဲ့ပြီး ကျည်အိမ်မဲ့ ကျည်ဆန်တောင့်အား အသုံးပြုသည်။ ဦးဆောင် တီထွင်ခဲ့သူမှာ H&K ကုမ္ပဏီပင် ဖြစ်ပြီး အခြားသော ကုမ္ပဏီ ငယ်အချို့ပါ ပါဝင်သည်။ အထက်ပါ ရိုင်ဖယ်သည် နောင် တွင် G3 အား အစားထိုး လိမ့်မည်ဟု မှတ်ယူခဲ့ကြသော်လည်း ဂျာမဏီ ကာကွယ်ရေးဝန်ကြီး ဌာနမှ အသုံးပြု ရန် ငြင်းဆန်ခဲ့ ခြင်းကြောင့် အဆိုပါ အစီအစဉ် ပျက်သွားခဲ့သည်။ H&K ကုမ္ပဏီမှ G41 အမျိုးအစားကို ထပ်မံ တင်ပြခဲ့သော်လည်း ငြင်းပယ် ခြင်းခံခဲ့ ရပြန်သည်။

ထို့ကြောင့် H&Kသည် ခေတ်သစ် ၅.၅၆မမ ချေမှုန်းရေးရိုင်ဖယ် အတွက်ဒီဇိုင်းသစ်တစ်ရပ် စတင် ရေးဆွဲခဲ့ပြီး "HK50စီမံကိန်း" ဟုခေါ်သည်။ မကြာမီ နမူနာအချို့ကို စတင်စမ်းသပ် အသုံးပြုကြည့် စေရာ အိမ်နီးချင်း ဩစတြီးယား၏ နာမည်ကျော် Steyr AUG ရိုင်ဖယ်များထက် ပိုကောင်းကြောင်း သတ်မှတ်ခံရသည်။ ထို့ကြောင့် ဂျာမဏီကာကွယ်ရေးဝန်ကြီးဌာနမှ HK50 ရိုင်ဖယ်များကို အသုံးပြု ရန် ရွေးချယ်ကာ ပထမအသုတ်အဖြစ် လက်ရည်၃၃၀၀၀ မှာယူခဲ့သည်။ အမည်ကိုလည်း Gewehr G36ဟု ခေါ်တွင် စေသည်။ ၁၉၉၈၊ ဇူလိုင်အရောက်တွင် စပိန်လက်နက်ကိုင် တပ်များ၏ လက်နက် သစ် အဖြစ်ပါ အစားထိုး အသုံးပြုခြင်း ခံခဲ့ရသည်။

G36မျိုးကွဲများ
---------------

အခြေခံအားဖြင့် G36ကို ပုံစံသုံးမျိုးခွဲ၍ ထုတ်လုပ်လေ့ရှိသည်။ မူရင်း G36၊ အပေါ့စားစက်သေနတ် ပုံစံနှင့် ပြည်ပဈေးကွက် အတွက်ရည်ရွယ်သော ပုံစံတို့ဖြစ်သည်။

* MG36(အပေါ့စား စက်သေနတ်)
* G36K(ကာဘိုင်)
* G36C(အပေါ့စား)
* G36A2
* G36V(ပြည်ပပို့ကုန်)
* G36KV(ပြည်ပပို့ကုန်)

* ကုလသမဂ္ဂ
* အယ်လ်ဘေးနီးယား
* ဩစတြေးလျ
* ဘရာဇီး
* ကနေဒါ
* ခရိုအေးရှား
* အက်စတိုးနီးယား
* ဖင်လန်
* ပြင်သစ်
* ဂျာမနီ
* ဂျော်ဂျီယာ
* ဂရိ
* အင်ဒိုနီးရှား
* အိုင်ယာလန်
* အီတလီ
* ဂျော်ဒန်
* လတ်ဗီယာ
* လစ်သူယေးနီးယား
* မလေးရှား
* မက္ကဆီကို
* နယ်သာလန်
* နော်ဝေ
* ဖိလစ်ပိုင်
* ပိုလန်
* ပေါ်တူဂီ
* ရိုမေးနီးယား
* စင်ကာပူ
* ဆလိုဗေးနီးယား
* ဆလိုဗက်ကီးယား
* စပိန်
* ဆွီဒင်
* ထိုင်း
* ယူနိုက်တက်ကင်းဒမ်း
* အမေရိကန်
|  |
| --- |
| အထက်ဗမာပြည်ကျောင်းသားသမဂ္ဂ |
|  |
| **စတင်ထည်ထောင်သည့်နေ့** | ၁၉၈၈ ခုနှစ်၊ ဩဂုတ်လ (၁၀) ရက် |
| **တည်နေရာ** | မန္တလေးမြို့ |
| **ဆက်သွယ်ရန်လိပ်စာ** | www.ubst.co.nr  , ubst.upper@gmail.com |

သမဂ္ဂ၏သမိုင်းကြောင်း
--------------------

၁၉၈၈ ခု ၊ အထွေထွေဒီမိုကရေစီ အုံကြွလှုပ်ရှားမှုကြီးသည် အမျိုးသားရေးပြဿနာမှ မြစ်ဖျားခံလာသော လှုပ်ရှားမှုကြီး တခုဖြစ်သည်။ မြန်မာပြည် လွတ်လပ်ရေးရရှိသည့် အချိန်မှစပြီး မြန်မာပြည်ရှိ တိုင်းရင်းသား လူမျိုးများ၏ အမျိုးသားရေး ပြဿနာကို ဖဆပလ အစိုးရမှ မှန်မှန်ကန်ကန် ဖြေရှင်းပေးခဲ့မည် ဆိုလျင် ပြည်တွင်းစစ်ကြီး ဖြစ်ပေါ် လာမည် မဟုတ်ပါ။

တိုင်းရင်းသားများ၏ ဒီမိုကရေစီနည်းဖြင့် တင်ပြတောင်းဆိုမှုကို အကြမ်းဖက် နှိပ်ကွတ်ခဲ့ သဖြင့် ပြည်တွင်း စစ်ကြီးဖြစ်ပေါ်ခဲ့ရသည်။ အုပ်စိုးသူအဆက်ဆက်သည် တိုင်းပြည်၏ ဘဏ္ဍာငွေ (၆၅%) ကျော်အသုံးပြုပြီး ပြည်တွင်းစစ်အရှိန်ကို တိုးမြှင့်ခဲ့သည်။မဆလ စစ်အုပ်စု အုပ်ချုပ်စဉ် ကာလအတွင်း သယံဇာတ ပေါကြွယ်ဝ သော မြန်မာနိုင်ငံသည် ကမ္ဘာ့အဆင်းရဲဆုံး နိုင်ငံများစာရင်းဝင် အဖြစ်၎င်း၊ ကမ္ဘာ့ အဖွံ့ဖြိုးမှု အနိမ့်ဆုံး (LDC) နိုင်ငံအဖြစ်သို့ ရောက်ရှိခဲ့သည်။

၁၉၈၈ ခုနှစ်သည် မဆလ စစ်အုပ်စု၏ နိုင်ငံရေး၊ စီးပွားရေး အကျပ်အတည်းဆုံး အခြေအနေသို့ရောက်ရှိလာ သဖြင့် ပြည်သူလူထုမှ မခံမရပ်နိုင်ဖြစ်ကာ အထွေထွေဒီမိုကရေစီ လှုပ်ရှားမှုကြီး ဖြစ်ပေါ်လာခဲ့သည်။ ထို အထွေထွေဒီမိုကရေစီ လှုပ်ရှားမှုကြီး တွင် ပြည်သူလူထုနှင့်အတူ ပါဝင်ရန် သခင်ထွန်း ဦးဆောင်သော မျိုးချစ် ပုဂ္ဂိုလ်များ နှင့် ကျောင်းသား/သူ များ စုပေါင်းပြီး "အထက်ဗမာပြည်ကျောင်းသားသမဂ္ဂ" ကို မန္တလေးမြို့၊ မန္တလေးတက္ကသိုလ်ဓမ္မာရုံတွင် ၁၉၈၈ ခုနှစ်၊ ဩဂုတ်လ (၁၀) ရက်နေ့တွင် စတင်ဖွဲ့စည်းခဲ့သည်။

ပေါင်းစပ်ရည်မှန်းချက်
---------------------

  

ကျွန်ုပ်တို့ မျှော်မှန်းသည့် အနာဂါတ် ဖက်ဒရယ်ပြည်ထောင်စု စစ်စစ်အခြေအနေ ကာလသို့ အလို အလျောက် ရောက်ရှိလာမည်မဟုတ် ကမ္ဘာ့အနေအထားနှင့် မြန်မာနိုင်ငံ စစ်သမိုင်း ဖြစ်ပေါ်တို့တက်မှု ဆိုင်ရာတို့ကို သုံးသပ်ပေါင်းစပ်ပေးကာ အဖိနှိပ်ခံ လူမျိုးပေါင်းစုံတို့ စုစည်းညီညွတ်မှု ၊ တိုင်းရင်းသားများ၏ စုစည်းညီညွတ်မှု ကို အဆက်စပ်ရှိစွာ ပေါင်းစပ် တိုက်ပွဲဝင်မှ့သာ ကျွန်ုပ်တို့ မျှော်မှန်းသည့် အောင်ပွဲကို ရရှိ နိုင်မည် ဖြစ်သည်။

ထို့ကြောင့် ကျွန်ုပ်တို့သည် လူမျိုးအားလုံး ထာဝစဉ် ငြိမ်းချမ်းသာယာပြီး ပျော်ရွှင်ချမ်းမြေ့နိုင်သော လူ့ဘောင် သစ်ကို ရရှိရန် မှာ စစ်မှန်သော ဖက်ဒရယ်ပြည်ထောင်စု တည်ဆောက်နိုင်မှ ဖြစ်မည်ဟု ယုံကြည်သည့် အလျောက် စစ်မှန်သော ဖက်ဒရယ်ပြည်ထောင်စု တည်ဆောက်နိုင်ရေး အတွက် ကမ္ဘာ့၏ ဖြစ်ပေါ်ပြောင်း လဲမှု ပကတိမျက်မှောက် မြန်မာပြည်၏ စစ်သမိုင်း ဖြစ်ပေါ်မှု ဆိုင်ရာတို့ကို သုံးသပ်ကာ အဖိနှိပ်ခံ လူမျိုး ပေါင်းစုံတို့ စုစည်းညီညွတ်သော တိုက်ပွဲဝင်မှုဖြင့်သာ ရည်မှန်းချက် ပန်းတိုင်သို့ ချီတက်ရမည် ဖြစ်သည်။

သမဂ္ဂတွင်ပါဝင်သောအဖွဲ့အစည်းများ
-------------------------------

  

၁။ မန္တလေးတက္ကသိုလ်ကျောင်းသားသမဂ္ဂ

၂။ ရတနာပုံတက္ကသိုလ်ကျောင်းသားသမဂ္ဂ

၃။ ကျောက်ဆည်ကျောင်းသားသမဂ္ဂ 

၄။ မိတ္ထီလာကျောင်းသားသမဂ္ဂ

၅။ မုံရွာကျောင်းသားသမဂ္ဂ

၆။ မကွေးကျောင်းသားသမဂ္ဂ

၇။ ပင်လုံကျောင်းသားသမဂ္ဂ

၈။ တောင်ကြီးကျောင်းသားသမဂ္ဂ

၉။ မြစ်ကြီးနားကျောင်းသားသမဂ္ဂ

၁၀။ ကလေးကျောင်းသားသမဂ္ဂ

၁၁။ လားရှိုးကျောင်းသားသမဂ္ဂ

၁၂။ ရွှေဘိုကျောင်းသားသမဂ္ဂ

၁၃။ မြင်းခြံကျောင်းသားသမဂ္ဂ

၁၄။ ပခုက္ကူကျောင်းသားသမဂ္ဂ တို့ဖြစ်သည်။

အထက်ဗမာပြည်ကျောင်းသားသမဂ္ဂ ဖွဲ့စည်းပုံ
--------------------------------------

ဖိုင်:UBST3.jpg

  


---

ရည်ညွန်း (*အထက်ဗမာပြည်ကျောင်းသားသမဂ္ဂ'* )
၂၀၀၃
ဇန်နဝါရီ
ဖေဖော်ဝါရီ
မတ်
ဧပြီ
မေ
ဇွန်
ဇူလိုင်
ဩဂုတ်
စက်တင်ဘာ
အောက်တိုဘာ
နိုဝင်ဘာ
ဒီဇင်ဘာ

| နိုဝင်ဘာလ |
| --- |
| ၁ | ၂ | ၃ | ၄ | ၅ | ၆ | ၇ |
| ၈ | ၉ | ၁၀ | ၁၁ | ၁၂ | ၁၃ | ၁၄ |
| ၁၅ | ၁၆ | ၁၇ | ၁၈ | ၁၉ | ၂၀ | ၂၁ |
| ၂၂ | ၂၃ | ၂၄ | ၂၅ | ၂၆ | ၂၇ | ၂၈ |
| ၂၉ | ၃၀ |  |  |  |  |  |

(၁) ရက်
-------

* 
*

(၂) ရက်
-------

* 
*

(၃) ရက်
-------

* 
*

(၄) ရက်
-------

* 
*

(၅) ရက်
-------

* 
*

(၆) ရက်
-------

* 
*

(၇) ရက်
-------

* 
*

(၈) ရက်
-------

* 
*

(၉) ရက်
-------

* 
*

(၁၀) ရက်
--------

* 
*

(၁၁) ရက်
--------

* 
*

(၁၂) ရက်
--------

* 
*

(၁၃) ရက်
--------

* 
*

(၁၄) ရက်
--------

* 
*

(၁၅) ရက်
--------

* 
*

(၁၆) ရက်
--------

* 
*

(၁၇) ရက်
--------

* 
*

(၁၈) ရက်
--------

* 
*

(၁၉) ရက်
--------

* 
*

(၂၀) ရက်
--------

* 
*

(၂၁) ရက်
--------

* 
*

(၂၂) ရက်
--------

* 
*

(၂၃) ရက်
--------

* 
*

(၂၄) ရက်
--------

* 
*

(၂၅) ရက်
--------

* 
*

(၂၆) ရက်
--------

* 
*

(၂၇) ရက်
--------

* 
*

(၂၈) ရက်
--------

* 
*

(၂၉) ရက်
--------

* 
*

(၃၀) ရက်
--------

* 
*

ကိုးကား
-------